EU: Nove sankcije Rusiji u roku od sedam dana | Autonomija\nŠefovi država i vlada EU zbog prisustva ruskih trupa na ukrajinskoj teritoriji naložili su Evropskoj komisiji da pripremi novi paket sankcija Rusiji\nLideri Evropske unije saglasili su se na samitu u Briselu da uvedu nove sankcije Rusiji koje će stupiti na snagu najkasnije za sedam dana, ukoliko Moskva ne preduzme korake ka smirivanju ukrajinske krize.\n“Ekstremno smo zabrinuti zbog pogoršanja situacije u Ukrajini”, rekao je predsednik Evropskog saveta Herman van Rompej novinarima nakon maratonskog zasedanja, koji je počelo u subotu popodne, a završilo u nedelju, u ranim jutarnjim satima.\nRompej je rekao da su šefovi država i vlada EU zbog prisustva ruskih trupa na ukrajinskoj teritoriji naložili Evropskoj komisiji da pripremi novi paket sankcija Rusiji koji će stupiti na snagu u roku od sedam dana ukoliko Moskva ne promeni ponašanje.\nVan Rompej je izbegao da obelodani detalje o novim sankcijama, a nije naveo ni šta konkretno EU očekuje od Rusije kako one ne bi bile uvedene. “Dalji koraci zavisiće od situacije na terenu. Ona se pogoršava svaki dan, uveravam vas da su svi u potpunosti svesni da moraju da reaguju brzo s obzirom na razvoj događaja na terenu i tragičan gubitak života poslednjih dana, a vrlo verovatno i narednih dana s obzirom na vojnu situaciju na terenu”, rekao je Van Rompej.\nSličnu poruku je poslao i predsednik Evropske komisije Žoze Manuel Baroso. On je ukazao da postoji kontrast između pričce da je Rusija spremna na dijalog i situacije na terenu, koja se stalno pogoršava. “Ako Rusija nastavi da eskalira krizu, završiće s velikim troškovima. Kao i prošli put kad smo razgovarali u ovom pitanju u Evropskom savetu, uveravam vas da će Komisija brzo dostaviti dodatne predloge za restriktivne mere, kao što je Evropski savet od nas to jednoglasno zatražio”, kazao je Baroso.\nI britanski premijer Dejvid Kameron poručio je da se Moskvi mora poslati čvrsta poruka. “Moramo da pokažemo pravu rešenost i upornost u demonstriranju da ako nastavi ovim putem, odnosi Rusije sa Evropom, kao i njeni odnosi sa Britanijom i sa Amerikom biće u budućnosti radikalno drugačiji. Rusija ne može dalje ovako, iz evropske istorije već znamo sve o opasnostima podrivanja teritorijalnog integriteta zemalja na ovaj način i zato moramo poslati najjasniji mogući signal da to nećemo prihvatiti, što smo danas upravo i učinili”, rekao je Kameron.\nPredsednik Ukrajine Petro Porošenko rekao je u subotu u Briselu da veruje da su napori da se zaustavi konflikt na istoku Ukrajine stigli blizu „tačke sa koje nema povratka“ i da bi neuspeh mogao da dovede do „potpunog rata“.\nBela kuća je pozdravila je spremnost Evropskog saveta da razmotri nove sankcije protiv Rusije zbog njenih akcija u Ukrajini. „Konzenzus oko novih mera pokazuje jasnu podršku suverenitetu i teritorijalnom Ukrajine”, saopštila je predstavnica Bele kuće Ketlin Hajden.\nU međuvremenu je Ministarstvo spoljnih poslova Belorusije saopštilo da će se Kontakt grupa za ukrajinsku krizu sastati se u ponedeljak u Minsku. Kako je najavljeno, na sastanak dolaze predstavnici Ukrajine, Rusije i OEBS-a. Druge pojedinosti nisu navedene.\nInače, lideri Evropske unije imenovali su poljskog premijera Donalda Tuska za naslednika Hermana Van Rompeja na čelu Evropskog saveta, dok će Ketrin Ešton naslediti italijanska šefica diplomatije Federika Mogerini, objavio je Van Rompej na svom tviter nalogu.


Šef SZO: Olimpijske igre treba da se održe – Sport\nŠef SZO: Olimpijske igre treba da se održe\nŠef Svetske zdravstvene organizacije (SZO) Tedros Gebrejesus izjavio je danas da Olimpijske igre u Tokiju treba da se održe kako bi se svetu pokazalo da se sve može postići pravim planom i poštovanjem mera.\nGovoreći pred Međunarodnim olimpijskim komitetom u Tokiju, Tedros je rekao da su svetu potrebne Olimpijske igre „u slavu nade”.\n„Olimpijske igre imaju moć da ujedine svet, da inspirišu, da pokažu šta je sve potrebno. Neka svetla nade iz Japana obasjaju novu zoru zdravlja, bezbednosti i poštenijeg sveta”, rekao je on, a preneo Rojters.\nŠef SZO kritikovao je neravnomerne brojke u zalihama vakcina između država, rekavši da bi pandemija mogla da se okonča da su države G20 pokazale kolektivno liderstvo i da je postojala poštenija distribucija vakcina.\n„Umesto da se ravnomerno podele svima, vakcine su se našle u rukama par srećnika”, ocenio je.\nTedros smatra i da će se pandemija okončati „kada svet tako izabere, jer sve je u rukama čoveka.„\nZvezda protiv Kairata započinje pohod na Ligu šampiona (16.00, RTS 1)


► Boško Obradović: FK Borac doveden do prosjačkog štapa i izbačen iz lige\n"Pored svih onih koji su se nalazili na čelu kluba u proteklom periodu, najveću odgovornost snose političari na vlasti koji su sve vreme sedeli u Upravnom odboru FK Borac. Da li su bilo koje poslovne aktivnosti Borca, a posebno finansijski planovi i izveštaji, mogli biti realizovani bez znanja i saglasnosti Upravnog odbora i političara u njemu?", navodi Obradović u pisanoj izjavi.\nObradović pita ko će nakon što je "likvidiran FK Borac" vratiti njegove dugove, isplatiti plate zaposlenima i fudbalerima i kako će Borac ostvariti udeo od daljih transfera svojih najuspešnijih igrača.\n"Sada je svima jasno zašto godinama unazad i bivša i sadašnja vlast u našem gradu, u kojoj je Srpska napredna stranka konstanta već sedam godina, odbija predlog odborničke grupe Dveri u Skupštini Čačka da se obrazuje skupštinski anketni odbor koji bi preispitao finansijsko i svako drugo poslovanje FK Borac, za koje su redovno izdvajana sredstva građana iz budžeta grada", naveo je Obradović.\nPrema njegovoj oceni FK Borac, koji je osnovan pre 93 godine, jedan je od najstarijih i najvećih sportskih brendova Čačka.\nSportski portali objavili su pre nekoliko dana vest da se FK Borac, zbog nerešenih finansijskih problema, neće takmičiti u Prvoj ligi Srbije i da prelazi u niži rang.\nPortali su preneli izjavu predsednika Zajednice superligaša i prvoligaša Dragomira Lazovića koji je rekao da Borac nije obezbedio neophodne finansije, nije uspeo da ispuni novo pravilo i da zato neće moći da se takmiči u Prvoj ligi.\nTu vest u čačanskom Borcu niko nije želeo zvanično da komentariše.\nSportski direktor Borca Vladimir Stanisavljević izjavio je prošle nedelje novinarima da je ukupan dug kluba prema bivšim igračima oko 40 miliona, a da bi podizanjem kredita Borac mogao da obezbedi polovinu tog iznosa i sporazumno izmiri dugovanja.\nPrema nezvaničnim informacijama ukoliko 29 bivših igrača i jedan trener prihvate da im se isplati polovina dugovanja, Borac će igrati u Prvoj ligi, a ukoliko takav dogovor ne bude postignut, moraće da igra u nižoj ligi.


Ивица Дачић са шефом УНМИК-а Фаридом Зарифом | Socijalistička partija Srbije\nIvica Dačić sa šefom UNMIK-a Faridom Zarifom Vesti\n26 oktobra, 2013 u 19:02\nPredsednik Vlade Republike Srbije Ivica Dačić istakao je u razgovoru sa šefom UNMIK-a Faridom Zarifom da se Srbija zalaže za doslednu primenu Rezolucije 1244 UN na Kosovu i Metohiji.\nDačić je naglasio da Srbija insistira na tome da se u potpunosti primenjuje Briselski sporazum, i da se lokalni izbori na Kosovu i Metohiji održe pod fer uslovima, s obzirom na to da su u funkciji stabilizacije stanja.\nPremijer je ocenio da privremene vlasti na Kosovu i Metohiji svojim postupcima direktno ugrožavaju održavanje lokalnih izbora u pokrajini, a samim tim i primenu Briselskog sporazuma.\nOn je upozorio na to da prištinske vlasti nastoje da ograniče boravak zvaničnika Vlade Srbije samo u verskim objektima južne pokrajine, dok organizuju direktno učešće premijera Turske i Albanije u izbornoj kampanji.\nPredsednik Vlade je upozorio na to da je nedopustivo da prištinske vlasti izigravaju Briselski sporazum uskraćivanjem biračkog prava hiljadama građana Srbije, dok se u biračke spiskove ubacuju hiljade nepostojećih birača albanske nacionalnosti, čime se direktno krše dogovori iz Brisela i ugrožava regularnost lokalnih izbora.\nVlada Srbije je danas zaključila da od Evropske unije zatraži da hitno spreči nepravilnosti u pripremi lokalnih izbora na Kosovu i Metohiji, i obezbedi doslednu primenu Briselskog sporazuma, istakao je Dačić.


BiH jedina zemlja na svijetu koja je zahvaćena koronom, a u kojoj Centralna banka ne reaguje\nKrizu sa korona virusom bismo prevazišli mnogo lakše i mnogo efikasnije ako se izmjeni Zakon o Centralnoj banci BiH, poručila je Zora Vidović, ministar finansija Republike Srpske, nakon sjednice Štaba za vanredne situacije. BiH je vjerovatno jedina zemlja na svijetu koja je zahvaćena virusom korona, a da u njoj Centralna banka uopšte ne reaguje - istakla je Vidovićeva.\n"Centralna banka nije našla za shodno da omogući da, čak da platimo nešto u toku noći, ako treba platiti u Kinu ili negdje za određeni lijek, nismo u mogućnosti ni to da platimo, a kamo li da uradi određene izmjene, da se sredstva sa kojima Centralna banka raspolaže, a koja su blokirana i stoje u svijetu, ne koriste u Republici Srpskoj, i takođe u Federaciji BiH", kaže Zora Vidović, ministar finansija Republike Srpske.\nMinistarka podsjeća da BiH trenutno ima 850 miliona maraka više od obaveznog pokrića štampanog novca, i umjesto da Centralna banka kupi entitetske obveznice, i upumpa ih u privredni i socijalni život, to se ne dešava, pa je Republika Srpska zato primorana da se zadužuje. Ipak, budžet Srpske je stabilan i izvršavaju se sve obaveze. "Isplatili smo obaveze u martu, imamo namjeru da tako bude i dalje", poručila je Zora Vidović. O Vladinim mjerama je danas raspravljalo i Predsjedništvo Saveza sindikata na vanrednoj sjednici. Prema izvještaju granskih sindikata, u Srpskoj trenutno nema otpuštanja radnika ni smanjenja plata, istakla je Ranka Mišić, predsjednik Saveza sindikata. Mišićeva je naglasila da u Srpskoj ni u kom slučaju ne bi smjelo biti otpuštanja.\n"Radnici moraju imati plate, radnici će kupovati ono što proizvede privreda Republike Srpske, plaćaće usluge koje koriste od drugih privrednih subjekata, na taj način, direktnim i indirektnim porezima, puniti fondove i budžet, i time omogućiti socijalnu stabilnost Republike Srpske, koja je u ovom trenutku pored zdravlja radnika i najvažnija", kaže Ranka Mišić, predsjednik Saveza sindikata Republike Srpske.\nMi očekujemo da će već u aprilu najveće firme u prerađivačkoj industriji prestati da rade, jer nema novih narudžbi, čak i ako repromaterijala ima, ocjenjuju poslodavci Srpske. Iz Zanatsko-preduzetničke komore Srpske apeluju - ne otpuštajte radnike, izdržite ovu krizu.\n"Ono što je javnosti rečeno je u načelu dobro, naravno da u budućem periodu moramo raditi na konkretizaciji tih mjera, ali mislimo da je to najvažnije danas, da Vlada za ona preduzeća koja su ugrožena oslobodi plaćanja poreza i doprinosa", kaže Saša Trivić, predsjednik Unije udruženja poslodavaca Republike Srpske.\n"Ono što bih ovog trenutka preporučio samostalnim preduzetnicima u Republici Srpskoj - mi smo dobili obećanje, i tako će sigurno biti, da će sljedeći mjesec, oni koji ne budu radili, država će platiti doprinose i minimalnu neto platu. Dakle to nas ohrabruje, daje neku snagu da izdržimo, da ne otpuštamo radnike", kaže Jovan Bratić, direktor Zanatsko-preduzetničke komore Republike Srpske.\nMinistar finansija Srpske kaže da je u mjesecu martu količina naplaćenih direktnih poreza u odnosu na prošlu godinu pala čak za 50 miliona maraka, odnosno 20 odsto - što je bilo i očekivano. Ipak, ističe da i pored toga Vlada želi da obezbijedi minimalnu platu sa porezima i doprinosima za sve radnike koji zbog korona virusa vjerovatno neće raditi cijeli april.


Mali:Odličan odziv privrednika - Radio televizija Pančevo\n22. aprila 2020. 0230\nPrivrednici se u velikom broju prijavili za korišćenje olakšica iz Programa ekonomskih mera Vlade Srbije.\nMinistar finansija Siniša Mali rekao je da je veoma zadovoljan odzivom privrednika, koji su se u proteklih nedelju dana u velikom broju prijavili za korišćenje olakšica iz Programa ekonomskih mera.\nZaključno sa 21. aprilom, 169.111 privrednih subjekata je izabralo banku za otvaranje namenskog računa za isplatu direktnih davanja, saopštilo je Ministarstvo finansija posle 4. sastanka Koordinacionog tima za implementaciju Programa ekonomskih mera za smanjivanje negativnih efekata prouzrokovanih pandemijom virusa KOVID 19.\nTakođe, zaključno sa jučerašnjim danom ostalo je još 134.857 privrednih subjekata koji imaju račun u više banaka i još nisu izabrali banku.\nIznos odloženih obaveza po osnovu akontacija za porez na dobit biće poznat 4. maja kada se bude znao ukupan broj privrednih subjekata koji imaju pravo da koriste fiskalne pogodnosti i direktna davanja.\n„Poreska uprava moći sa sigurnošću da primeni sve validacije i kreira skup obveznika tek po isteku zakonskog roka za podnošenje PPP-PD prijava i podnošenja poreske prijave, što je 30. april“, istakao je Mali.\nNa sastanku je bilo reči i o sektorskoj podršci koja bi se usmerila ka sektorima koje je epidemija virusa Kovid 19 posebno ugrozila, kao što su turizam, hotelijerstvo, putnički saobraćaj.\n„Istaknuto je da je u tom smislu već doneta i prva u nizu mera, koja se odnosi na obezbeđivanje 400.000 turističkih vaučera za odmor u Srbiji, u iznosu od dve milijarde dinara“, kaže se u saopštenju.\nNa sastanku je zaključeno da će se na sektorskoj podršci posebno raditi u narednom periodu.\nSastanku su prisustvovali ministarka za građevinarstvo, saobraćaj i infrastrukturu Zorana Mihajlović, ministar za rad zapošljavanje, boračka i socijalna pitanja Zoran Ðorđević, državni sekretar u Ministarstvu privrede Milun Trivunac, viceguverneri Narodne banke Srbije Ana Ivković, Dragana Stanić i Željko Jović kao i predstavnici kabineta predsednika Republike Srbije, predsednice Vlade, Privredne komore Srbije i Poreske uprave.\nBojana Kecic 22. decembra 2020. 22. decembra 2020.\nNarodni muzej obeležio 96 godina postojanja\nNikoleta Dragaš 24. decembra 2019. 24. decembra 2019.


Dačić: Radićemo i dalje na povlačenju priznanja jer to tera Prištinu na kompromis - Sve o Srpskoj\nDačić: Radićemo i dalje na povlačenju priznanja jer to tera Prištinu na kompromis\nREDOVNA SJEDNICA SAVJETA BEZBJEDNOSTI UN O KiM ZAKAZANA ZA 31. OKTOBAR\nIvica DAČIĆ: Veoma je važno da Srbi izađu i glasaju za predstavnike Srpske liste. Tu je reč o tome da moramo da zaštitimo srpski narod od toga da njima drugi biraju predstavnike. Predstavnici prištinskih vlasti, ali i međunarodne zajednice najviše, bi voleli da u kosovski parlament uđu oni Srbi koji su protiv državne politike Srbije, jer bi na taj način izvršili legitimizaciju takozvane nezavisne države Kosovo\nMINISTAR spoljnih poslova Srbije Ivica Dačić izjavio je da je redovna sjednica Savjeta bezbjednosti UN o Kosovu i Metohiji zakazana za 31. oktobar.\nOn je naveo da je sjednicu zakazala Južna Afrika, koja je ovog mjeseca predsjedavajuća Savjeta bezbjednosti UN.\nDačić je istakao da je Srbija poslije dugog zatezanja sa Velikom Britanijom dogovorila neku dinamiku tih redovnih sjednica i da sada više nema problema u vezi s tim.\nGovoreći o vanrednim parlamentarnim izborima na Kosovu i Metohiji 6. oktobra, Dačić je poručio da je za srpske nacionalne i državne izbore veoma važno da Srbi izađu i glasaju za predstavnike Srpske liste.\n„Tu je reč o tome da moramo da zaštitimo srpski narod od toga da njima drugi biraju predstavnike. Ako želimo da zaštitimo naš narod na Kosmetu, njihovi legitimni predstavnici treba da učestvuju u donošenju svih odluka“, rekao je Dačić za RTS.\nPrema Dačićevim riječima, predstavnici prištinskih vlasti, ali i međunarodne zajednice najviše bi voljeli da u kosovski parlament uđu oni Srbi koji su protiv državne politike Srbije, jer bi na taj način izvršili legitimizaciju takozvane nezavisne države Kosovo.\nDačić je kritikovao i odluku prištinskih vlasti da srpskim zvaničnicima zabrane dolazak na Kosovo i Metohiju tokom izborne kampanje, naglasivši da je sa druge strane američkim zvaničnicima dozvoljeno da podrže pokret „Samoopredeljenje“.\n„To je suprotno Briselskom sporazumu“, rekao je Dačić i ocijenio da će i bez njegovog ili prisustva predsjednika Srbije Aleksandra Vučića, Srbi na Kosmetu znati šta da rade.\nOn je naglasio da će Srbija nastaviti kampanju među zemljama u svijetu o povlačenju priznanja samoproglašenog Kosova jer ta akcija tjera Prištinu na kompromis.\nTagoviIvica Dačić Kosovo i Metohija priznanje Priština Srbija


14.02.2021 15:45 Autor: Raport.ba\nPredsjedavajući Predsjedništva Bosne i Hercegovine Milorad Dodik rekao je danas novinarima u Banja Luci da se 2.100 medicinskih radnika iz RS do sad prijavilo za vakcinaciju protiv COVID-a u Srbiji.\n“Nama ne treba novi visoki predstavnik, pozdravljamo stav Moskve da se zatvori kancelarija visokog predstavnika.”\nDodik je ocijenio ponašanje visokog predstavnika Valentina Inzka kao neprincipijelno ponašanje jedne ruine koja je ovdje prisutna nepravedno.\n“Austrija je imala Kurta Walheima koji je učestvovao u fašističkim pokretima koji su se ovuda kretali. On je na kraju karijere okarakterisan kao predstavnik fašističkog pokreta tog vremena. On je umro, ali nije poznato da li je neko toj Austriji tražio da se sva odlikovanja povuku, što govori o neprincipijelnom ponašanju samog Inzka”, dodao je on.\nTagovi: Milorad Dodik OHR Valentin Inzko


Iz NADE traže da Stanić vrati mandat\nTanjug 11. juna 2022. 20:15\nBEOGRAD – Pokret obnove Kraljevine Srbije (POKS), koji vodi Vojislav Mihailović, zatražio je od odbornika Vuka Stanića da vrati mandat, jer je glasao za predsednika Skupštine grada Beograda, suprotno stavu odborničke grupe, odnosno liste „NADA“ sa koje je izabran.\nU saopštenju podsećaju da je Stanić juče isključen iz tog dela POKS-a, i da je najavio da će nastupati kao samostalni odbornik.\nDodaju i da njegov glas nije bio potreban za većinu, kako bi se izabrao predsednik Skupštine grada, zbog čega smatraju da je Stanićevo glasanje „nemoralno“, te da je najmanje što može da uradi – da vrati mandat.\nI POKS koji vodi Žika Gojković oglasio se saopštenjem u kojem se navodi da Stanić nije deo POKS-a i da je na izborima ucestvovao kao predstavnik stranke Za Kraljevinu Srbiju (Monarhisti) koja je deo koalicije NADA, te da „sa njegovim činjenjima ili necinjenjima POKS nema nikakve veze“.\nNavode i da odbornici tog dela POKS-a, Božidar Pavlović i Andrijana Čikiriz, nisu podržali predlog da Nikola Nikodijević bude predsednik Skupštine grada.\nPavlović u saopštnju navodi i da je njihova politika „treći put u teoriji i u praksi“, za napredak Beograda, dodajući da su spremni da podrže svaki konstruktivan predlog koji je u interesu Beograđana i ne kosi sa osnovnom politikom i ideologijom POKS-a.


Đaci očistili dvorišta, Jaz, okolinu hale Pendik, pristupni put do škole “Ćamil Sijarić”\nNaslovnica Sjeverni Sandžak Novi Pazar Đaci očistili dvorišta, Jaz, okolinu hale Pendik, pristupni put do škole “Ćamil...\nVećina novopazarskih osnovnih škola organizovala je ekološke akcije čišćenja svojih dvorišta ali i pristupnih puteva do škole. Đaci OŠ „Desanka Maksimović“, skupljali su otpad na gradskom Jazu, svoja dvorišta su čistili đaci osnovih škola „Vuk Karadžić“,„Rifat Burdžović –Tršo“, Bratstvo i Stefan Nemanja, dok su pristupni put do škole čistili učenici škole “Ćamil Sijarić”. Ovakve akcije biće organizovane i narednih nedelja, a pokrovitelj akcija i ovoga puta je bila Gradska uprava, Odeljenje za zaštitiu životne sredine.\nKako su istakli đaci o ekologij islabo razgovaraju medju sobom, ali su svesni da i među decom ima onih koji zagađuju okolinu. Ipka, smatraj uda su stariji najveći krivci jer su od njih i videli da mogu nesmetano da bacju otpad gde god stignu.\nPomoćnik gradonačelnika Novog Pazara Ervin Čašić rekao je da su ovakve akcije odlične kako bi se kod najmladjih razvila svest o tome da je neophodno voditi računa o svojim školskim dvorištima. On je za naredni perios najavio akciju odnošenja kabastog smeća i pozvao sve građane da jave nadležnima gde se nalazi velika količina kabastog smeća kako bi ono bilo odnijeto.\n“Najveći problem je kada se takav otpad odloži tamo gde vozila JKP “Gradska čistoća” ne odlaze jer prosto ne servisiraju te dijelove grada. Onda se taj otpad nagomila i ruži ta naselja. Ovom narednom akcijom želimo i taj dio grada da sredimo i te mini deponije očistimo” – rekao je Čašić.\nOsim đaka za vikend su i pojedini građani Novog Pazara ličnom inicijativom očistili neka od omiljenih izletišta Novopazaraca.


ePsihoterapija – Blog | Sajtovi koji promovišu anoreksiju predstavljaju rizik za javno zdravlje\nSajtovi koji promovišu anoreksiju predstavljaju rizik za javno zdravlje\nePsihoterapija 05.01.2012. u Deca i mladi, Društvo, Mentalno zdravlje, Vesti, Zanimljivosti\nPoslednjih godina su se na Internetu pojavili sajtovi koji promovišu anoreksiju. Takozvani „pro-ana“ sajtovi su online zajednice ljudi koji odbijaju ideju da je anoreksija ozbiljna bolest, već tvrde da je u pitanju pravo izbora na određeni životni stil. Tako na ovim sajtovima daju brojne savete o tome kako izgubiti kilograme izgladnjivanjem, kako sakriti to od drugih i uopšte o svojoj „filozofiji“ u kojoj sebe smatraju moralno superiornim.\nPodaci iz inostranstva pokazuju da je skoro trecina pacijenta koji boluju od anoreksije koristila ove web sajtove, što je rezultiralo ozbiljnim zdravstvenim tegobama. Iako zabranjeni u mnogim zemljama, teško ih je kontrolisati jer na internetu nije lako uspostaviti kontrolu nad sadržajima.Ono što je posebno opasno jeste činjenica da za ove sajtove uglavnom znaju mladi, koji su i najvulenrabilnija grupa za ovu bolest, dok zdravstveni stručnjaci i roditelji često ne znaju. Mnogi stručnjaci zato predlažu da se umesto pokušaja cenzure, radi na edukaciji o postojanju i opasnostima „pro-ana“ sajtova.\nIako edukacija i preporuke medijima da ne promovišu ove sajtove senzacionalističkim naslovima mogu dati izvesne efekte, osobe koje pate od anoreksije će im se i dalje vraćati. Zbog toga stručnjaci preporučuju važnost promovisanja društvene podrške i prihvatanja osoba sa problemima ishrane kako im ovakvi sajtovi ne bi bilo jedino utočište.


Patriotski blok predstavio program i tim stručnjaka za Beograd\nBeogradski izbori Autor:Beta15. mar. 202221:44 > 21:521 komentar\nKoalicija Patriotski blok predstavila je svoj program za Beograd pred predstojeće izbore u glavnom gradu, kojim je najavljena borba protiv kriminala i korupcije, zaštita životne sredine, smanjenje poreza i poštovanje radničkih i sindikalnih prava u privatnom i javnom sektoru.\n„Želimo da reformišemo gradsku upravu da bude servis građana, a ne obrnuto. Želimo da reformišemo Komunalnu miliciju da bude u službi građana, ili je neće biti“, kazala je Vasić.\nVasić je pozvala građane da glasaju za Patriotski blok na svim nivoima izbora 3. aprila, jer kako je navela, oni su obrazovani ljudi koji će doneti „preko potrebne promene“, a nisu deo sadašnje ni bivše vlasti.\nKandidat za gradonečelnika Beograda te koalicije i specijalista ginekologije i akušerstva u GAK Narodni Front Borislav Antonijević izjavio je da je došlo vreme da se Beograd "izleči".\nAntonijević je na skupu predstavljen kao jedan od osnivača udruženja gradjana "Lekari i roditelji za nauku i etiku" "koji je digao glas u vreme medijskog mraka tokom pandemije".\nOn je proteklom periodu učestvovao na "antiglobalističkim" protestima na kojima je, između ostalog, u pitanje dovodio sigurnost vakcina protiv korona virusa, efikasnost zaštitnih maski i pouzdanost PCR testova.\nAntonijević je najavio da će, ako postane gradonačelnik, grad voditi u saradnji sa stručnjacima.\nPatriotski blok je predstavio i svoj tim stručnjaka za Beograd koji, između ostalih čine, profesori Aleksandar Lipkovski, Valentina Arsić Arsenijević, Đorđe Čantrak, Violeta Stanimirović, Miloran Marinković, kao i advokat Đođje Ćirić i preduzetnik Nikola Varagić.\nbeogradski izbori 2022Borislav AntonijevićPatriotski blokRadmila Vasić


O „Danasu na lokalu“, još jednom - Ozonpress :: internet portal\nTag: danas, lokalni, mediji, Obradović\nOtvaranje novog prostora u Danasu za lokalne teme, ako je suditi po prvim reakcijama, izazvalo je respektabilnu podršku građana.\nBroj poseta stranici „Danas na lokalu“ na našem portalu i sve više pratilaca na Fejsbuku i drugim društvenim mrežama, uveravaju nas svakodnevno da postoji očigledna potreba za što više informacija o onome što se zbiva u neposrednom okruženju naših čitalaca.\nVukašin Obradović Foto: Medija centar\nZa nas je to najvažnija potvrda opravdanosti ideje kojom smo se rukovodili pokretanjem „Danasa na lokalu“ jer želimo, zapravo, da ponudimo građanima Subotice, Zrenjanina, Novog Sada, Kragujevca, Niša, Novog Pazara, Majdanpeka, Vranja, Kikinde i Užica još jedan kredibilan izvor pouzdanih i proverenih informacija o svemu što se dešava u njihovom gradu.\nDragan Petković, suosnivač portala Južne vesti, ako je suditi na osnovu teksta „Kako to mislite – nema lokalnih medija?“, izgleda ima drugačije viđenje pokretanja „Danasa na lokalu“. Napominjući da se „ovih dana sve češće provlači ideja da lokalne medije, pošto su ozbiljno i stalno pod pritiskom sadašnjeg režima i teško žive, treba jednostavno ugasiti“, Petković upozorava da je poenta u tome da ulogu lokalnih medija preuzme „neki nacionalni građanski orijentisan medij“.\nSuosnivač jednog od najkvalitetnijih regionalnih portala smatra i da „lokalni mediji jesu u teškom stanju, ali da njihovu ulogu ne mogu da zamene nacionalni (mediji) koji izveštavaju o lokalu iz svoje perspektive, ma koliko god oni bili ‘dobre volje’ kredibilni ili demokratski“.\nBez ikakve želje za polemikom, ovakve insinuacije lično smatram uvredljivim, jer sam decenije proveo u lokalnom mediju. Kao urednik lokalnih izdanja, s druge strane, moram da priznam da ne razumem čemu treba da posluži ovaj neuspešan pokušaj konfrontiranja Danasa i lokalnih slobodnih medija, naročito ako se uz pomoć poštapalica „neko“ ili „neki“ pokušava da nam se pripiše namera da pokretanjem „Danasa na lokalu“ zapravo imamo za cilj gašenje lokalnih medija.\nNe dovodeći nijednog trenutka u pitanje ogroman značaj lokalnih slobodnih i profesionalnih medija koji opstaju uprkos svakodnevnim pritiscima vlasti i često brutalnim pokušajima da se njihov glas potpuno utiša, za Danas, bez obzira na ovaj tekst, Južne vesti i svi lokalni slobodni mediji će i dalje biti važan partner u zajedničkim naporima da, pod naletom propagandističkih, provladinih medija, omogućimo što većem broju građana da dođu do pravovremenih i objektivnih informacija.\nNenadiću novi mandat na mestu tužioca za organizovani kriminal\nDzukela seljačka 24/12/2021 u 10:17 Odgovorite\nVlasnici lokalnih medija klanjaju se lokalnim šerifima do zemlje jer im od njihovog budžeta zavisi egzistencija. Mnogi igraju kako oni sviraju i ako objave nešto sto im se licno ne dopadne prete im obustavom sredstava iz budžeta.


Države G7 nisu donele odluke o sankcijama Rusiji - Sputnjik Srbija\n12:56 11.04.2017 (osveženo 14:11 11.04.2017) Preuzmite kraći link\nFrancuski ministar spoljnih poslova Žan Mark Ero izjavio je da na sastanku ministara spoljnih poslova G7 u Luki nije doneta odluka o nametanju sankcija protiv Rusije i Sirije, prenosi agencija „Rojters“.\nSa svoje strane agencija „Blumberg“ navodi da se uopšte nije ni raspravljalo o pitanju proširenja sankcija protiv Moskve.\nEro je rekao da se sve zemlje G7 slažu da sirijski predsednik Bašar el Asad ne može da bude deo budućnosti zemlje. Francuski ministar spoljnih poslova istakao je potrebu za režimom prekida vatre, koji će regulisati međunarodna zajednica kao prvi korak u rešenju krize u Siriji.\nRanije je britanski ministar spoljnih poslova Boris Džonson izjavio da na sastanku država G7 namerava da zatraži oštrije sankcije protiv Rusije.\nsankcije Rusiji, G7, Žan-Mark Ero


Home / Srebrenica•Bratunac / Dešavanja / U Srebrenici je danas održano predavanje za pčelare\nEsad Smajić iz OPZ „Drinaplod“ Srebrenica kaže je ovo način i mogućnost udruživanja pčelara iz ove regije.\n„Pored udruživanja, formiraćemo i udruženje pčelara gdje ćemo pružiti edukaciju, mentorstvo i nabavka opreme kako bi se pčelartsvo u ovm krajevima što bolje i kvalitetnije razvijalo“, kaže Smajić.\nIzvršni direktor Fondacije “Bauern Helfen Bauern” Namir Porić ističe da su oni uvijek spremni podržati poljoprivredu, posebno organsku proizvodnju gdje Bosna i Hercegovina ima sve neophodne uslove.\n„Mi smo prošle godine organizovali nekoliko seminara iz oblasti organske proizvodnje sa ciljem nastavka podrške, shodno našoj strategiji. Mi ćemo zasigurno i dalje podržavati sve što ima veze sa organskom proizvodnjom“, rekao je Porić.\n„Ova sredina ispunjava sve uslove za proizvodnju organskog meda zbog čega se trebamo udružiti i brendirati taj proizvod“, kaže Đozić.


Grad prodaje dve parcele građevinskog zemljišta u Batajnici | zemunskevesti.rs\nHome Društvo Grad prodaje dve parcele građevinskog zemljišta u Batajnici\nGrad prodaje dve parcele građevinskog zemljišta u Batajnici\nDirekcija za građevinsko zemljište i izgradnju Beograda raspisala je dva oglasa o prodaji građevinskog zemljišta u svojini Grada Beograda u naselju Batajnica.\nJedan oglas o javnom nadmetanju odnosi se na zemljište površine 511 m2 koje se nalazi u Ulici braće Vojinović. Prema urbanističkom planu, lokacija je opredeljena za izgradnju objekta individualnog stanovanja.\nLokacija je bila oglašena za otuđenje početkom ove godine kada nije pristigla nijedna prijava, tako da se početni iznos cene za otuđenje građevinskog zemljišta umanjuje za 20% i sada iznosi 2.403.613,18 dinara.\nDrugi oglas o javnom nadmetanju odnosi se na zemljište površine 1.046 m2, koje se nalazi između ulica Save Radovanovića i Romske. Prema urbanističkom planu, lokacija se nalazi u površinama planiranim za individualno stanovanje.\nLokacija je takođe bila oglašena za otuđenje početkom ove godine kada nije pristigla nijedna prijava, tako da se početni iznos cene za otuđenje građevinskog zemljišta umanjuje za 20% i sada iznosi 4.920.116,22 dinara.\nObaveza investitora biće da izvede sve radove na pripremanju i opremanju građevinskog zemljišta u okviru parcele.\nPrijave za učešće podnose se do 6. jula, a oba javna nadmetanja održaće se sledećeg dana. Više detalja pogledajte OVDE.\nPrevious articleOvi delovi Zemuna danas bez struje\nNext articleNajlepši most koji je povezivao Zemun i Beograd


Vašington, 25. januar 2021. godine - Ambasador R. Srbije u SAD Marko Đurić sastao se u Vašingtonu sa Stjuartom Džonsom, predsednikom regionalnih i korporativnih poslova u kompaniji Behtel, zaduženim za praćenje realizacije izgradnje Moravskog koridora u Srbiji, saobraćajnice koja će povezivati i dva evropska koridora – 10 i 11.\nĐurić i Džons izrazili su zadovoljstvo aktuelnom dinamikom radova na Moravskom koridoru, koji će povezati zapadnu i istočnu Srbiju, odnosno sve veće gradove centralne Srbije između Pojata i Čačka – Kruševac, Kraljevo, Trstenik, Vrnjačku Banju.\nDžons je ambasadoru Đuriću preneo zahvalnost rukovodstva Behtela na dosadašnjoj odličnoj saradnji sa Ministarstvom građevinarstva, saobraćaja i infrastrukture i drugim nadležnim institucijama u našoj zemlji. Razmotrena je i mogućnost učešća Behtela u izgradnji „autoputa mira“ između Niša i Prištine.\nAmbasador Đurić je ocenio da projekti poput Moravskog koridora šalju jasan signal investitorima da je Srbija sigurna destinacija za poslovanje i realizaciju projekata. Kako je istakao, tome u prilog govori i otvaranje regionalne kancelarije Međunarodne razvojne finansijske korporacije (DFC) u Beogradu, koje predstavlja značajan podsticaj ne samo za Srbiju, naše građane i naš dalji privredni rast, već i za celokupnu ekonomiju regiona.\nAmerička kompanija Behtel jedan je od svetskih lidera u oblasti inženjeringa, građevinarstva i upravljanja projektima.\nPredviđeno je da Moravski koridor bude dugačak 112 kilometara i da, kao prvi digitalni autoput u našoj zemlji, poveže područje na kojem živi oko 500.000 ljudi.


RTCG - Radio Televizija Crne Gore - Nacionalni javni servis :: Ekonomija :: Uprava Tosčelika neće otpuštati radnike\nMENADŽMENT SAOPŠTIO 25. 02. 2019. 16:59 >> 16:26 0\nUprava Željezare Tosčelik u Nikšiću neće otpuštiti 30 do 40 radnika po ugovoru na određeno, kako je naveo Sindikat, saopštio je menadžment fabrike.\nSpecijalista za korporativnu komunikaciju i PR Tosčelika Special Steel, Arma Skenderović, saopštila je u ime uprave da poslodavac ne vrši bilo kakav pritisak na zaposlene u Željezari.\n"Odluku o prekovremenim satima, shodno Zakonu o radu, donosi poslodavac i svi neophodni ostvareni prekovremeni sati uredno su placani do sada, a tako ce biti i ubuduce", navedeno je u saopštenju.\nPoslodavac ima pravo, kako je ukazano, da definiše koliko "brigada mu je neophodno za mjesečnu realizaciju, zavisno od obima proizvodnje", što znači da radnici neće imati prekovremene sate kada za to nema potrebe.\n"Činjenica da je naša firma izvozno orjentisana i da 100 odsto svojih gotovih proizvoda plasira na tržište Evrope, a da je izvoz u padu, dovelo je do smanjenja porudžbina naših glavnih klijenata iz Italije i Njemačke, što je razlog smanjenja časova proizvodnje", obrazložila je Skenderović.\nZarade zaposlenim u Željezari Tosčelik, kako se tvrdi u saopštenju, isplaćuju se redovno "shodno potpisanim ugovorima o radu i nijesu tačni navodi da se bilo kome smanjuju ili da ce biti smanjivane".\nSindikat Željezare Tosčelik optužio je ranije upravu fabrike da nastavlja sa pritiscima na zaposlene, umjesto da im poboljša uslove rade i poveća proizvodnju.\nIz te radničke asocijacije saopšteno je da poslovodstvo namjerava da radnicima ukine prekovremene sate ili će u protivnom otpustiti 30 do 40 zaposlenih po ugovoru na određeno.\n"Na svaki način pokušavaju da nam smanje, ionako mizernu platu i da time nadomjeste svoje neznanje koje je u fabrici očigledno, jer već mjesecima pogoni rade smanjenim kapacitetom. Radnici nijesu krivi što uprava ne može da nađe tržište i nema dobru prodaju", ocijenio je Sindikat.\nU Željezari Tosčelik uposleno je oko 270 radnika, od kojih oko 100 po ugovoru na određeno.\nŽeljezaru je iz stečaja u junu 2012. godine za 15,1 milion eura kupila turska korporacija Tosyali (Tosjali) grupa, u okviru koje posluje Tosčelik.\nželjezara nikšić Željezara Željezara Toščelik


Nekoliko izmena na stranicama Wikipedie u manje gradove može dovesti 30 % više turista\nJedan od najjednostavnijih načina da se dopuni gradska kasa, ni manje ni više, može biti ažuriranje stranica na Wikipediji.\nRezultati su pokazali da bi gradovima, koji na svojim Wikipedia stranicama imaju svega nekoliko informacija, manje izmene mogle da dovedu 30 odsto više turista.\nVećina ubačenog sadržaja jednostavno je prevedena sa španske Wikipedie na francuski, nemački, italijanski ili holandski, što je imalo, kako se tvrdi, neposredan i izuzetan efekat — samo dva nova pasusa i jedna fotografija doveli su do povećanja broja noćenja turista u gradu za oko 9 odsto tokom turističke sezone, dok je u pojedinim slučajevima rast bio još veći.\nEfekat je toliko velik da se autori pitaju zašto se više gradova širom sveta nije zabavilo uređivanjem svojih stranica. Wikipediu najvećim delom razvijaju volonteri, ali prosto unošenje dodatnih informacija o određenim temama moglo bi da donese veliku nagradu u odnosu na utrošeno vreme.\nKada govorimo o tome koliki bi mogao da bude uticaj uređivanja stranica pojedinih srpskih gradova i naselja na stranicama Wikipedie, svakako bi bilo interesantno videti kako bi se sličan poduhvat odrazio na konkurentnost turističke privrede u našoj zemlji.\nIako je najveći broj gradova na stranicama Wikipedie predstavljen na engleskom jeziku, ostaje pitanje koliko bi dopunjene verzije na drugim popularnim svetskim jezicima doprinele razvoju pojedinih naselja.\nUrednik holandske verzije primetio je eksperiment pa je timu istraživača zabranio da unosi nove izmene obzirom da, kako je rekao, komercijalno uređivanje stranice nije dozvoljeno. Ocenio je da je eksperiment prešao “dozvoljenu granicu”.\nInače, ovo nije prvi put da se ističe prevelik uticaj online enciklopedije. Istraživači su podsetili i na eksperiment koji je pokazao da dodavanje novog naučnog sadržaja u okviru stranica Wikipedie „izaziva promene na stotine članaka u naučnim časopisima”.\nS druge strane, nije tajna da Wikipedia u mnogim slučajevima ne može biti najpouzdaniji izvor informacija, što pokazuje i slučaj američkog tinejdžera koji je 10 godina uređivao kompletnu škotsku verziju na ovoj platformi.\nnedelja, 20. Septembar, 2020.


Od 1. septembra nagrađivanje kompanija koje usklađuju rad i roditeljstvo\nUspešan završetak sezone za KK Hajduk Kula\nObjavio u 6. juna 2018.\nVlada i Privredna komora (PKS) pozvale su danas sve kompanije u Srbiji koje doprinose usklađivanju rada i roditeljstva da se od 1. septembra prijave za nagradu Prijatelj porodice.\nPredsednica Vlade Srbije Ana Brnabić kazala je danas da je nagrada podeljena u tri kategorije – za mala i srednja preduzeća, za velika preduzeća i za javna preduzeća.\nOna je dodala da će te kompanije imati veliku čast da ponesu brend “family friendly” kompanija, koji će moći da iskoriste da potrošačima pokažu da idu korak dalje, odnosno da doprinose mladim roditeljima da razvijaju svoju karijeru, a da se ne odriču formiranju porodice.\nPredsednik Privredne komore Srbije Marko Čadež je kazao da će PKS obezbediti novčanu nagradu i serfitifikat, koja je neka vrsta “žiga” za nagradu koje doprinose usklađivanju, a dodao je da će se težiti da država takvim kompanija da još benefita poput prednosti na raspisanim tenderima.\nMinistarka zadužena za demografiju i populacionu politiku Slavica Đukić Dejanović je rekla da je cilj da ima više kompanija koje su “prijatelji porodice”, i da najbolji dobiju priznanje i “family friendly” sertifikat koje će im omogućiti da imaju benefite jednog dana.


Nastavlja se onlajn nastava zbog nepovoljne epidemiološke situacije | Palelive.com\nPočetna Regija Istočno Sarajevo Nastavlja se onlajn nastava zbog nepovoljne epidemiološke situacije\nISTOČNO NOVO SARAJEVO – Nastava u Osnovnoj školi /OŠ/ “Sveti Sava” u Istočnom Novom Sarajevu i dalje će se odvijati onlajn do petka, 12. marta, s ciljem zaštite zdravlja učenika i zaposlenih, a postoji bojazan da se redovna nastava neće moći održavati ni u narednom periodu zbog nepovoljne epidemiološke situacije.\nU prostorijama opštinske uprave Istočno Novo Sarajevo danas je održan hitan sastanak povodom epidemiološke situacije u OŠ “Sveti Sava” i u ovoj lokalnoj zajednici.\nPredstavnici osnovne škole upoznali su prisutne o situaciji u ovoj obrazovnoj ustanovi, odnosno da se trenutno u izolaciji zbog virusa korona nalaze 52 učenika i osam nastavnika, te da postoji bojazan da se nastava neće moći održavati ni u narednom periodu, saopšteno je iz opštinske uprave.\nSastanku su prisustvovali načelnik opštine Istočno Novo Sarajevo Jovan Katić sa saradnicima, te direktori ove osnovne škole, Srednje škole “28. juni”, vrtića “Patrijarh Pavle”, predsjednik Školskog odbora, direktor Doma zdravlja i Regionalnog centra za javno zdravstvo.\nKatić je uputio Ministarstvu prosvjete i kulture Republike Srpske urgenciju da bude nastavljena privremena obustava nastave, jer je epidemiološka situacija u OŠ “Sveti Sava” i dalje nepovoljna.\nNadležno ministarstvo reagovalo je po hitnom postupku i Opštinskoj upravi dostavilo mišljenje u kojem je saglasno sa donesenim zaključkom.\nDirektori Srednje škole i vrtića prisutne su informisali da je situacija sa virusom korona u ovim obrazovnim ustanovama pod kontrolom.\nRedovno odvijanje nastave u OŠ “Sveti Sava” obustavljeno je 25. februara zbog nepovoljne epidemiološke situacije, a učenici od tada nastavu prate onlajn.\nPrethodni članakJugović: Žene su stub porodice i društva\nNaredni članakNi nakon 19 godina nema sudskog epiloga za ubistvo Rista Jugovića


KRAJINI MIGRANTE, SARAJEVU PARE: Kruh za migrante u USK kupuje se iz pekara u Sarajevu?! – Ljepota Islama\nKRAJINI MIGRANTE, SARAJEVU PARE: Kruh za migrante u USK kupuje se iz pekara u Sarajevu?!\nPored stotina pekara u Unsko-sanskom kantonu, svaki dan, kako nam javljaju naši izvori, kruh za migrante u Lipi i Krajini se dovozi iz Sarajeva.\nPreko 300 kilometara daljine i troškovi prevoza, potrebno vrijeme da se isporuči, nisu spriječili odgovorne da donesu ovakve odluke i nabavljaju kruh iz Sarajeva, umjesto da to urade u Krajini i sa nekom od obližnjih pekara, koja bi im uradila odličan i profesionalan posao, sklope ugovor i posao o isporuci kruha, objavio je portal cazin.net.\nVeliko je nezadovoljstvo već naroda u Krajini zbog lošeg odnosa viših nivoa vlasti prema migrantskoj krizi i činjenici da ovaj dio BiH najviše trpi i P0G0ĐEN je ovim PR0BLEM0M, a ova informacija o ‘nabavci kruha iz Sarajeva’ izazvala je pravu salvu opravdanog NEG0D0VANJA Krajišnika.\nKo god da je odgovoran i donosi ovakve odluke mora dobro razmisliti i odmah promijeniti takvu odluku.


PARTIZAN 'ZATVARA' UNUTRAŠNJU LINIJU: Na meti levoruki 'Knajtmer' od 208 i najbolji defanzivac lige! (VIDEO)\n2020-08-03 12:57:23 0\nJEZIVA POVREDA KOŠARKAŠA ORLANDA: Kraj sezone za momka koji je obeležio NBA 'restart' (VIDEO)\nOdlučili: Ritas, Darušafaka i Bilbao prešli u Ligu šampiona\nNezvanične informacije su se ispotavile tačne. Ritas, Darušafaka i Bilbao naredne sezone igraće u Ligi šampiona. Ovo je velika pobeda FIBA nad Evroligom u borbi za klubove.\n2020-05-19 20:15:51 0\nPALA ODLUKA: Fajnal ejt Lige šampiona na jesen\nDoneta je, ako tako može da se kaže, prva velika košarkaška odluka i ona glasi da će se FIBA Liga šampiona, za tekuću sezonu, završiti fajnal ejt turnirom.\n2020-03-31 15:33:46 0


CIK: Oko 200 mobilnih timova skupljaće glasove građana koji su u samoizolaciji ⋆ Balkan PlusBalkan Plus\n18.01.2021 u 12:23\nNa parlamentarnim izborima 14. februara, građani koji su u samoizolaciji zbog koronavirusa moći će da glasaju od kuće, piše Koha.\nCIK će putem mobilnih timova, organizovati glasanje, to smatraju izazovnim, ali ocenjuju izvodljivim. Identifikacija birača koji bi mogli biti u samoizolaciji obaviće se od 2. do 11. februara. Očekuje se da će oko 200 mobilnih timova biti angažovano na prikupljanju glasova.\nTrenutno je na Kosovu oko 6.000 zaraženih.\nPortparol CIK Valjmir Eljezi kaže da će glasanje putem mobilnih timova na izborima za gradonačelničke u Podujevu i Severnoj Mitrovici poslužiti kao iskustvo.\n“Izazovnije je nego u dve opštine, jer moramo da pošaljemo mobilne timove u sve opštine na Kosovu. Ali, verujem da će nam iskustvo koje smo stekli od ove dve opštine mnogo poslužiti kako bi svi građani koji su nažalost, zaraženi kovidom mogli da ostvare svoje pravo “, izjavio je Eljezi.\nNeće glasati građani sa koronavirusom koji su hospitalizovani zbog njihovog težeg stanja, a mobilni timovi ići će u bolnice u kojima se leče pacijenti od drugih bolesti.\n“Na dan izbora Centralna izborna komisija je uvek slala mobilne timove za različite kategorije birača, odnosno one koji ne mogu da odu na svoje biračko mesto, uglavnom zbog zdravstvenih okolnosti jer su hospitalizovani kako i u raznim institucijama poput zatvora “, dodao je Eljezi dodajući da će CIK voditi računa da se na dan glasanja ograničenje broja ne odnosi na osobe starije od 65 godina.\nOrganizacija Demokratija plus ocenjuje da čitav proces nije lak. Emir Abraši iz ove organizacije koja se bavi i praćenjem izbora, kaže da će realizacija ovog načina glasanja biti teška, ali će se ipak organizovati.\nAko pandemija traje do novembra, kada će se održati lokalni izbori, Abraši je predložio drugi način glasanja za one zaražene kovidom-19.\n“U budućnosti se može razmotriti mogućnost glasanja kao u Americi. To znači pružiti zaraženim mogućnost da svojim ličnim automobilima odu do biračkih mesta i ne treba da izlaze iz automobila, već osoblje CIK da bude tamo i da im priliku da glasaju bez potrebe kontakta sa drugim osobama“, zaključio je Abraši.\nNa izborima za gradonačelnika Podujeva 29. novembra prošle godine, od 500 ljudi sa koronavirusom koji su imali pravo glasa, blizu 200 je iskoristilo ovo pravo, dok je na izborima za Severnu Mitrovicu glasalo 10 od 20 građana koji su imali pravo glasa.


Za Prvenstvo Evrope u rvanju do sada prijavljen 401 učesnik\nSrbija, 09. Februar 2012. PR Objave: Saopštenje -\nPredsednik Rvačkog saveza Srbije Željko Trajković obavestio je na konferenciji za medije u Klubu sportista SD Partizan u Humskoj da je do 6. februara za Šampionat Evrope u rvanju grčko rimskim stilom, slobodnim stilom i za žene u Beogradu (6. – 11. mart) prijavljen 401 učesnik iz 26 zemalja!\nPredsednik Rvačkog saveza Srbije Željko Trajković obavestio je na konferenciji za medije u Klubu sportista SD Partizan u Humskoj da je do 6. februra za Šampionat Evrope u rvanju grčko rimskim stilom, slobodnim stilom i za žene u Beogradu (6. – 11. mart) prijavljen 401 učesnik iz 26 zemalja!\n- Nacionalni savezi, po običaju, nisu baš ažurni u prijavaljivanju i očekujemo da narednih dan zaokružimo listu učesnika – rekao je Trajković.- Procena je da će učestvovati oko 900 takmičara i takmičarki, trenera i službenih lica iz 38 zemalja i u tako jakoj konkurenciji cilj naših rvača je makar jedna medalja kako bismo nastavili niz uspeha srpskog sporta u 2012. posle trofeja vaterpolista, rukometaša i tenisera...\nDirektor Šampionata Evrope u rvanju Rajko Baltić najavio je da će 5. marta biti održana i svečanost u Narodnom pozorištu kojom će se obeležiti 100 godina rvanja u Srbiji, a da takmičenja počinju 6. marta u Beogradskoj areni u kategorijama do 66 i 96 kg slobodnim stilom i 48 kg za žene.\n- Sa tehničke strane, mogu da kažem da je najveći deo priprema uspešno završen. Međutim, još uvek imamo problema sa finansiranjem, sredstva koja su nam obećali Ministarstvo omladine i sporta Srbije i Grad Beograd još ne pristižu. Za nas kao organizatore, šamionat počinje nekoliko dana ranije kada će se održati sudijski seminar za 85 arbitara. I njima je ovo takmičenje veoma važno jer će se posle EŠ u Beogradu odrediti sudije za olkimpijski turnir u Londonu. Ulaz u Arenu je besplatan, uz takmičarski program obezbedili smo 6, 8. i 11. marta i kocerte uz učešće estradnih zvezda, tako da će publika uživati u vrhunskom rvanju ali i u zabavnom programu. Očekujemo, naravno, i da od srca podrži naše reprezentativce. Do sada su rači osvojili 95 olimpijskih, svetskih i evropskih medalja. Bilo bi lepo da na stogodišnjicu rvanja u Srbiji osvoje i 100. trofej i to u Beogradskoj areni.\nMilorad Dokmanac, selektor reprezentacije obavestio je da su u najužem krugu kandidata za EŠ - do 55 kg: Kristijan Gazdag, do 60 kg: Davor Štefanek, do 66. kg: Aleksandar Maksimović, do 74 kg: Goran Bulatović, do 84 kg: Petar Balo, do 96 kg: Dejan Franjković i 120 kg: Miloš Spasić. U ženskoj konkurenciji, osvajač dve juniorske medalje sa EŠ Una Tuba će dobiti šansu i u seniorskoj kategoriji, a Srbija će imati i predstavnike i slobodnim stilom.\n- Od decembra smo na priremama prvo na Kopaoniku potom i u Bugarskoj a u petak odlazimo na jaku "Veliku nagradu Mađarske" na kojoj će učestvovati rvači iz 38 zemanja, među njima i Amerikanci, Iranci, Japanci... Biće to odlična proba i očekujem i medalje – rekao je Dokmanac.- Konačan spisak učesnika za EŠ u Beogradu u oba stila saopštiću posle 25. februara. Cilj nam je da nastavimo kontinuitet osvajanja evropskih medalja, prošle godine je Maksimović doneo bronzu, pretprošle Petković srebro, a 2008. Štefanek je bio bronzani. Bili smo domaćini EŠ u Beogradu 2003. Tada nismo osvojili trofej, devet godine kasnije imamo šasnu da popravimo utisak. Momci su spremni, znamo i da će konkurenciji biti izuzetna, jer ko ne dođe u Beograd na EŠ ne može u olimpijske kvalifikacije. Za nas je veoma važno i da naš sport predstavimo domaćoj publici u najlepšem svetlu.\nKonferenciji za medije prisustvovali su i svi reprezntativni kandidati osim Štefaneka. Obećali su da će dati sve od sebe, ponadali se i da će im i žreb biti naklonjen, kao i da će težinu "doterati" do prvih borbi ...\n-Za nas je cilj makar jedna medalja – rekao je Aleksandar Maksimović. – Očekujemo da nas podrži publika. Dosta zavisi i od žreba, tu odlučuje sreća i nadam se da će nas pratiti na ovom šampionatu.\n- Kvalifikacioni turniri za olimpijske igre, biće u Bugarskoj, Kini i Finskoj tokom proleća i EŠ u Beogradu je neka vrsta važnog i jakog testa šta možemo – dodao je Dokmanac.- Nadam se da ćemo osvojiti najmanje tri olimpijske vize, ali nam se ambicije tu ne završavaju, cilj je olimpijska medalja...\nNaziv: Rvački Savez Srbije\nAdresa: Knez Mihajlova 7/II\nrvanje, rvački savez, sampionat evrope u rvanju\nU Narodnom pozorištu održana Svečana akademija povodom sto godina rvanja u SrbijiU Narodnom pozorištu održana Svečana akademija povodom sto godina rva\nMalo ko može da se pohvali sa vekom postojanja. U Srbiji su to Olimpijski komitet Srbije i Rvački... Više...\nČlan Biroa FILA Namig Alijev doputovao u Beograd\nČlan Biroa Muđunarodne rvačke federacije (FILA) Namig Alijev doputovao je u Beograd i na aerodromu... Više...\nq: 19 - t: 0.05044 sec


SAZNANJE ĆE ODJEKNUTI NACIJOM Oglasio se Jokićev otac: "Veoma je ozbiljno! Kad se SVE otkrije..." | Najnovije vesti - Srbija danas\n16.06.2021. • 14:54 Srbija Danas/Republika\nBranislav baca novo svetlo na ovaj slučaj.\nKošarkaš Denver Nagetsa, Nikola Jokić, razočarao je naciju odlukom da ne nastupa za Srbiju ovog leta. Da neke stvari ne mogu još uvek da se otkriju i da neki razlozi otkaza ostaju misterija, poručio je njegov otac, Branislav. On je dodao kako će saznanje pravog razloga odjeknuti nacijom koja će onda moći da razume potez njegovog sina.\nJokić je jutros saopštio da nije u mogućnosti da nastupi za reprezentaciju, kao i da je njegovom telu potreban oporavak nakon naporne sezone u NBA ligi u kojoj je igrao na svakoj utakmici.\nIpak, njegov otac Branislav baca novo svetlo na ovaj slučaj. Prema njegovim rečima razlog zbog kojeg njegov sin neće igrati za Srbiju je veoma ozbiljan.\n- Razlog mu je opravdan, ali nije ni bitno ne bih sada o tome. Kada se sazna zašto neće da igra i šta je pravi razlog tome, ljudi će razumeti njegov postupak - rekao je Branislav Jokić za portal Republika.\nPodsetimo, Jokić je izabran za MVP NBA lige za ovu sezonu, a za ekipu Denvera odigrao je 72 utakmice u regularnom delu i još 10 u plej-ofu.\nNikola Jokić Branislav Jokić Košarkaška reprezentacija Srbije NBA Denver Nagets\nDANAS JE BLAGA MARIJA - ZAŠTITNICA ŽENA: Za ispunjenje želja, danas obavezno idite u crkvu i zapalite sveć\nKOLIKA ĆE BITI VAM BITI PENZIJA: Na ovaj način možete odrediti visinu zarade, računica je jasna\nPANIKA U EULEKSU: Tužiteljka Bamije želi da svedoči o skandalima u radu EU misije na Kosovu


Srbija međ' šljivama | Agromedia\n"Vesele mašine" preplavile sela\nStručnjaci kažu da je Zakon o proizvodnji i prometu, da svi proizvođači mogu da uđu u prodaju, doneo dosta pozitivnih stvari i u poboljšanju položaja proizvođača voća. Oni su do skora mogli da prodaju svoje proizvode deklarisanom preduzetniku, a sada mogu da proizvedu i prodaju mu rakiju, a on je prepeče i napravi proizvod pod svojim brendom. Međutim, kad se neposredni proizvođači u praksi suoče s praktičnim problemima, stvari i nisu baš prijatne po njih.\n"Cena rakije ove godine kreće se od 400 do 500 dinara. Skuplje neće niko da je kupi, a jeftinije nemaš račun da prodaješ", kaže Perica Rakić, voćar iz Pekčanice kod Kraljeva i dodaje sa gorčinom da su on i njegove kolege voćari ove godine prošli "kao bosi po trnju".\nDok su kazani za rakiju, takozvane "vesele mašine" radile od zore do iza ponoći voćari su, kako ističe ovaj uzorni mladi poljoprivrednik, tugovali kraj kazana jer ne znaju šta će s ogromnom količinom kvalitetne rakije koju niko neće.\nObjektivno dosta krivice za nepovoljan položaj srpskog šljivarstva snose sami proizvođači ali ne samo oni, nego i zavodi za poljoprivredu, udruženja, zadružni savezi i svi drugi u lancu koji se na bilo koji način vezani za sudbinu te poljoprivredne grane.\nStoji činjenica da su svi planovi i nade naših voćara temeljeni na potrebama ruskog tržišta, a da se pri tom zaboravlja da smo najboljih godina od ukupnog roda, u Rusiju izvozili najviše 10 odsto ukupne proizvodnje šljive. To je nedopustivo malo ako se zna da smo po broju stabala šljive prvi u Evropi, a drugi u svetu.\nNi Rusi ne piju više "kao Rusi"\nProizvođači šljive u Srbiji uglavnom se žale na zahtevne standarde koje propisuje Ruska federacija, koji su iz godine u godinu sve strožiji, visoke troškove transporta i nedostatak novca za savremeniju proizvodnju. A kad se naši šljivari uklope u standarde i ispoštuju ih, suočavaju se s problemom nedovoljnih količina voća, uključujući i šljive, s kojim bi se udovoljilo potrebama ogromnog ruskog tržišta, što je najčešće posledica nedostatka novca za nove investicije, odnosno podizanje novih zasada.\nU poslovanju s Rusima trebalo bi da znamo da je Rusija osmi po redu uvoznik suvih šljiva u svetu (posle Nemačke, Japana, Velike Britanije, Italije, Meksika, Brazila i Belgije), a da Srbija u tom uvozu učestvuje sa svega jedan odsto, iako je, ponovimo još jednom, po broju stabala šljive prva u Evropi, a druga u svetu. Daleko ispred nas su Argentina sa 43 odsto, Čile 17, Tadžikistan 12, Ukrajina 8, Moldavija 7 i Uzbekistan sa 4 odsto.\nObjektivno, pored toga što zaostajemo u preradi, najveći problem koji se javlja i prilikom izvoza šljive na strana tržišta, uključujući i rusko, odnose se na kvalitet proizvoda i čestu nekontrolisanu upotrebu zaštitnih sredstava - pesticida.\nKad smo već kod ruskog tržišta treba istaći da su i Rusi sve zahtevniji i po pitanju kvaliteta ambalaže, pakovanja, propratne dokumentacije, ispravnosti i raznovrsnosti proizvoda od šljive. Naše tradicionalne zablude i uverenja, istinita ili ne, u ma kom stepenu, da Rusi "piju kao Rusi" i da im možeš prodati "rog za sveću" više nikome ne mogu da budu poslovni-izvozni adut pa ni nama. Rusija se promenila i dalje se menja i toga moraju da budu svesni svi naši voćari, od proizvođača do izvoznika.\nBlace kao primer kako dalje\nŠljiva je naše nacionalno voće i zaslužuje najveću moguću pažnju. Upravo zato širom Srbije tokom leta i jeseni održavaju se brojne manifestacije šljivi u čast i slavu. Svakako "Dani šljive" u Blacu su naša najpoznatija šljivarska manifestacija koja svake godine okuplja proizvođače šljive iz čitavog regiona, kojima je na raspolaganju više od stotinu štandova sa različitim proizvodima od šljive, ali i drugog voća.\n"Budite ponosni na činjenicu da je šljiva sa vašeg područja prva i najpoznatija u Srbiji i u ovom delu Evrope", poručio je Zoran Đorđević, ministar rada, zapošljavanja i socijalne politike, na otvaranju ovogodišnje manifestacije u Blacu.\nTu su saopšteni pouzdani podaci da je sa oko 2,5 miliona stabala šljive na području opštine Blace, ovogodišnji rod sa izuzetno dobrim kvalitetom iznosio 15.000 vagona i da nije bilo problema s plasmanom. Voće sa područja opštine Blace lako je našlo put do kupaca širom Evrope i Amerike.


Ćevabdžinica Mrkva - Destination Sarajevo\nBravadžiluk 13, 71000 Sarajevo\n+387 33 222 225\nPon - Ned: 08:30 - 22:00\nTradicija duža od 50 godina najbolje govori o kvalitetu ćevabdžinice Mrkva koja je na Baščaršiji otvorena još davne 1963. godine. Ćevapčići se i dalje spremaju po porodičnom receptu, a u ponudi su i drugi ukusni specijaliteti sa roštilja.\nUkoliko ste u posjeti Sarajevu posjeta jednom od nacionalnih restorana je nešto što ne smijete propustiti, a ćevabdžinica Mrkva je zasigurno jedan od najboljih izbora ako ste ljubitelj mesnih specijaliteta.\nSmještena u ulici Bravadžiluk nekoliko desetina metara od sarajevske Vijećnice, na ulazu u poznatu zanatsku ulicu Kazandžiluk, Mrkva predstavlja jednu od najpopularnijih gastronomskih destinacija u Sarajevu.\nU posljednjih nekoliko godina ćevabdžinica Mrkva proširila je poslovanje i na druge dijelove grada pa tako Mrkvu osim na Baščaršiji možete pronaći na Kovačićima, Dolac Malti, Dobrinji, te Sarajevo City Centru.\nNajbliža stanica javnog gradskog prevoza: Tramvajska stanica Vijećnica-120 m


Vučić u Moskvi kupuje nove borbene avione | Visokoin.com\nVučić u Moskvi kupuje nove borbene avione\nSrbijanski premijer Aleksandar Vučić i izaslanstvo Ministarstva obrane borave u jednodnevnom posjetu Moskvi gdje bi trebalo da se realizuje dogovor o preuzimanju šest aviona “mig 29”.\nVučić će tom prilikom razgovarati s ministrom obrane Ruske Federacije Sergejem Šojguom te prisustvovati prezentaciji aviona i vojne opreme.\n“Migovi” stižu do kraja marta, rekao za RTS pomoćnik ministra obrane Nenad Miloradović i dodao kako “Srbija nakon 25 godina ponovo dobiva lovce”.\n– Ono što je značajnije od samih aviona je mogućnost da na jedan trajan, temeljan i efikasan način riješimo sposobnost zaštite zračnog prostora, što je gorući problem ne samo srbijanskog ratnog vazduhoplovstva nego i svih zemalja u regiji, rekao je Miloradović.\nUoči posjete Moskvi, srbijanski premijer je izjavio kako bi Vojska Srbije u naredna tri mjeseca mogla da dobije šest “migova 29” i da je za njih s Rusijom dogovorena veoma dobra cijena. Naglasio je kako Srbija, kao vojno neutralna zemlja, želi samo da u svakom trenutku zaštiti vlastite građane i međunarodno priznate granice.


SAD: Pomoć Iraku, ali ne i trupe\nSAD razmatraju vojnu akciju u Iraku za suzbijanje pobune islamista koji su posle zauzimanja nekoliko gradova krenuli na Bagdad, izjavio Džon Keri.\nAmerički državni sekretar Džon Keri je rekao da je pobuna sunita, koji su zauzeli nekoliko gradova na zapadu i severu Iraka, takođe uperena protiv američkih i zapadnih interesa.\nOraganizacija ponikla iz Al Kaide, Islamska država Iraka i Levanta, svojom pobunom je vratila Irak u središte amneričke spoljne politike, pošto su se na insistiranje predsednika SAD Baraka Obame američke borbene trupe povukle 2011. godine.\nIslamski ekstremisti napreduju danas iz tri pravca ka Bagdadu, pošto su utvrdili kontrolu na prethodno osvojenim teritorijama u nekoliko iračkih oblasti. Iračka vlada danas je počela da primenjuje novi plan za odbranu Bagdada od napada islamista.\nKeri je rekao da danas nije doneta odluka da li će vojska SAD pomoći iračkoj u borbi proiv pobunjenika.\nSkoro 4.500 američkih vojnika je ubijeno u Iraku od 2003. kada je počela invazija. SAD su potrošile više stotina milijardi dolara na sukob u Iraku. Zasad nema naznaka da se sprema međunarodna koalicija koja bi intervenisala u Iraku.\nBritanski ministar spoljnih poslov Vilijem Hejg je rekao da London nije spreman da ponudi vojnu intervenciju u Iraku. Šef nemačke diplomatije Frank-Valter Štajnmajer je ocenio da je pobuna sunita veoma snažna što bi moglo otežati sprečavanje podele Iraka.


/ REKTORAT Centralna univerzitetska biblioteka /VIJESTI /BESPLATNE ČLANSKE KARTE ZA STUDENTE POVODOM NACIONALNOG DANA PODIZANJA SVIJESTI O BIBLIOTEKAMA\nU bibliotekama širom Crne Gore, organizovane su akcije, programi i edukativne prezentacije namijenjene studentima, akademskom osoblju i bibliotekarima.\nTrinaest narodnih biblioteka u Crnoj Gori podržalo je akciju Biblioteka za studente, u okviru koje će se danas besplatno izdavati članske karte svim zainteresovanim crnogorskim studentima, bez obzira na to da li studiraju na državnom ili privatnim univerzitetima.\nU ovoj manifestaciji učestvuju narodne, univerzitetske, visokoškolske, specijalne biblioteke, kao i Nacionalna biblioteka Crne Gore “Đurđe Crnojević”.\nGlavni program se održava na Univerzitetu Crne Gore, odnosno u Centralnoj univerzitetskoj biblioteci i njenom odjeljku u Kotoru – Pomorskoj biblioteci.\nBibliotekari, predstavnici akademske zajednice, studenti i svi potencijalni korisnici biblioteka danas su imali priliku da prisustvuju predavanjima, prezentacijama i radionicama iz raznih oblasti bibliotečko-informacione djelatnosti.\nJedan od programa namijenjen korisnicima, prije svega studentima, odnosi se na edukaciju u vezi sa korišćenjem elektronskih servisa i resursa Centralne univerzitetske biblioteke (e-kataloga, baza podataka, Digitalnog arhiva Univerziteta Crne Gore i dr.). Takva obuka održana je u čitaonici CUB-a u zgradi Tehničkih fakulteta, koju su održale nadzornice u čitaonici Tanja Đurović i Danijela Boljević.\nNa otvaranju radionice u Rektoratu, direktorka CUB-a kazala je da se današnja manifestacija realizuje na svim partnerskim univerzitetima Zapadnog Balkana u okviru Erasmus+ projekta Servisi podrške bibliotečkoj mreži: modernizacija biblioteka u zemljama Zapadnog Balkana kroz razvoj osoblja i reformu bibliotečkih usluga (akronim LNSS).\n„Cilj ove manifestacije, koja se u Crnoj Gori održava 5. oktobra svake godine, jeste da animira i podsjeti cijelu crnogorsku zajednicu i javnost na značaj i ulogu bibliotečko-informacione djelatnosti i biblioteka u obrazovanju, nauci, istraživanju, kulturi i svakodnevnom životu uopšte. Osim toga, cilj manifestacije, s obzirom na izbor tema i aktivnosti, svakako je i podizanje nivoa stručnosti, vještina kvalifikacija bibliotečkog osoblja“, naglasila je direktorka Cicmil.\nOna je dodala da Narodna biblioteka „dr Radovan Lalić“ iz Berana i Gradska biblioteka i čitaonica Kotor, učestvuju u manifestaciji i sa sopstvenim programima i prezentacijom svojih korisničkih servisa i usluga.\nUčesnike skupa direktorka Cicmil je upoznala i sa rezultatima projekta Erasmus+ programa LNSS koji je 2015. pokrenut s ciljem da se modernizuju biblioteke i poveća nivo stručnosti i kvalifikacija bibliotečkog osoblja u visokoškolskim institucijama u zemljama Zapadnog Balkana.\nDirektorka Cicmil se na kraju zahvalila svim bibliotekama i bibliotekarima širom zemlje koji na inicijativu CUB-a sve aktivnije učestvuju u ovoj manifestaciji i daju značajan doprinos jačanju mjesta i uloge bibliotečke djelatnosti na dobrobit korisnika i cijele društvene zajednice.\nPosebnu zahvalnost, dodala je, CUB duguje i dugogodišnjim partnerima i saradnicima na planu nabavke i korišćenja elektronskih baza podataka na EBSCO platformi, kao i Erasmus+ Nacionalnoj kancelariji u Crnoj Gori i Centru za međunarodnu saradnju UCG zbog ukazane porške u radu na međunarodnim projektima.\nGovor direktorke CUB-a Bosljke Cicmil dostupan je ovdje.


Obnovimo igrališta za buduće šampione - iKragujevac\nnedelja, 21 april 2019 17:30\nDanas se, na poziv udruženja građana "300 Kragujevčana", na terenu OŠ Đura Jakšić okupilo stotinak građana mesnih zajednica Filip Kljajić i Bresnica. Oni su u okviru akcije pod nazivom "Obnovimo igrališta za buduće šamione" poslali jasnu poruku gradskim vlastima da neće dozvoliti bilo kakvu gradnju na terenu kultnog igrališta ali i da tu nije kraj, već žele da tereni budu uređeni, osvetljeni i bezbedni za mališane koji se na njima igraju i odrastaju.\nU okviru akcija održana je trka beba u puzanju u kojoj je nastupilo 10 beba sa svojim roditeljima kao i takmičenje u šutiranju na koš iz 4 pozicije. Akcija se nastavlja na još 3 igrališta u gradu, a koja će ona biti odlučiće građani u anketi koja se sprovodi na Facebook stranici 300 Kragujevčana.\n''Ovom akcijom skrenuli smo pažnju na generacije koje ostaju za nama i na njihovu potrebu za igrom, sportom, smehom.. Na nama je da im obezbedimo uslove odrastanja makar kakve smo mi imali'' - poručili su iz udruženja ''300 Kragujevčana''.\nZahtev stanovnika koji žive oko igrališta OŠ Đura Jakšić je i da se svetla sa reflektora na igralištu pale makar dva sata u toku večeri jer je sada igralište u potpunom mraku i nebezbedno je u večernjim časovima.


Operacija u SAD jedini izlaz za Stanišića – Nadlanu.com\nOperacija u SAD jedini izlaz za Stanišića\nObjavljeno 30. jan 2012. / 16:23:10\nHAG, 30. januara 2012. (Beta) – Bivši načelnik Službe državne bezbednosti Srbije Jovica Stanišić upozorio je Haški tribunal da bi operacija u SAD mogla biti “jedini mogući izlaz” za njegovu bolest, pošto takav zahvat u Holandiji “nije moguć”.\nTribunal sudi Stanišiću po optužnici za zločine nad Hrvatima i Muslimanima tokom ratova u Hrvatskoj i BiH 1991-95.\nStanišić godinama pati od hronične bolesti organa za varenje zvane paučitis.\nU pismu, koje je 27. januara uputio komandantu sudskog pritvora, Stanišić je naglasio da mu je tog dana u haškoj bolnici Bronovo specijalista koji ga leči, doktor Hejnen (Geenen) preneo “uznemiravajuću vest” da mu ne sme dati drugu dozu “biološkog preparata” u okviru nedavno prepisane terapije, zato što “ona može biti smrtonosna”. Hejnen se prethodno, po Stanišićevom tumačenju, konsultovao sa svojim holandskim kolegama.\nReakciju svog organizma na prvu dozu te terapije, Stanišić u pismu, koje je Beti danas dostavio njegov branilac Vejn Džordaš (Wayne Jordash), opisao je kao “izuzetno tešku”.\n“Takodje mi je rekao da poslednja opcija, operacija, nije moguća u Holandiji, jer sam do sada već tri puta operisan. Kao mogući izlaz, on je rekao da će preporučiti Tribunalu da me pošalju u SAD, u Klivlend kliniku, koja se jedina uspešno bori protiv ove bolesti”, napisao je Stanišić komandantu pritvora.\nOn je zatražio i da Tribunal organizuje telefonsku konsultaciju izmedju doktora Hejnena, šefa klivlendske klinike Boa Šena i njegovog beogradskog lekara Dina Tarabara sa Vojnomedicinske akademije. “Ja vas posebno molim da to učinite, jer je to poslednja šansa koju ja imam”, napisao je Stanišić.


EU pomoć teže zapošljivim grupama - European Western Balkans\nZavrsna konferencija povodom zavrsetka implementacije projekata "EU pomoc teze zaposljivim grupama" ; Foto: Tanjug / Dimitrije Goll\nBEOGRAD – Tokom tri godine primene projekta “Pomoć Evropske unije (EU) teže zapošljivim grupama”, u koji je uloženo 10 miliona evra, zaposleno je 5.300 ljudi, a u različite aktivnosti bilo je uključeno skoro 30.000 ljudi, izjavio je danas direktor Nacionalne službe za zapošljavanje (NSZ) Zoran Martinović.\nMartinović je, na završnoj konferenciji projekta, rekao da se radi o direktnom grantu NSZ iz programa pretpristupne pomoći (IPA 2012), pri čemu je EU finansirala projekat sa 6,5 miliona evra, dok je NSZ obezbedila 3,6 miliona.\nMartinović je istakao da je 85 lokalnih samouprava učestvovalo u projektima, a da je želja da sada same opštine iz svojih sredstava nađu novac kako bi se obezbedilo održanje usluga za traženje posla, jer 20. decembra prestaje finansiranje iz ovog projekta.\nTo bi bila poruka i Evropskoj uniji da želimo da nastavimo program i iz svojih sredstava, a ne samo kada od nje dobijamo novac, rekao je Martinović.\nMartinović je napomenuo da sledeće godine kreće novi projekat iz IPA 2013 vredan pet miliona evra, a prva tranša je već na računu NSZ.\nUlaganje u razvoj obrazovanja i unapređenje kompetencija radne snage su ključni faktori ekonomskog rasta i sprečavanja odliva mozgova, ocenila je Norčič Štamcar.\nUnija snažno podržava napore Srbije u tom pravcu, jer je to način da se stvaraju pristojna i održiva radna mesta, dodala je ona.\nDržavni sekretar u Ministarstvu rada, zapošljavanja, boračkih i socijalnih pitanja Nenad Nerić najavio je da će sledeće godine biti nastavljena saradnja sa Delegacijom EU na novom projektu mera zapošljavanja, koji se finansira iz IPA 2013.\nIPA 2013Mateja Norčič ŠtamcarNacionalna služba za zapošljavanjeZoran Martinović


Vreme - Portret savremenika – Borislav Milošević: Stariji i uspešniji brat\nVREME 1060, 28. april 2011. / LIčNOSTI\nPortret savremenika – Borislav Milošević:\nDok se Slobodan Milošević tek uspinjao putem klasičnog partijskog aparatčika, Borislav je već bio "neko". Porodični poznanici kažu da je prema Slobodanu imao neku vrstu očinskog stava čak i kada je on već postao predsednik Srbije, ali i da su odnosi među njima dugo bili hladni zbog Slobodanovog braka sa Mirjanom Marković\nMada je od pada Slobodana Miloševića prošlo skoro jedanaest godina, srpska javnost kao da ne želi i ne može da pobegne od porodice čija je vladavina obeležila kraj veka u ovoj zemlji. Uz neprekidne rasprave o tome da li je Miloševićev duh još uvek živ u Srbiji, povremena pominjanja suđenja članovima porodice rasutim po belom svetu, poslednjih dana su se u medijima pojavili i naslovi poput "Milošević kroji sudbinu železnice", "Povratak Miloševića". Ti naslovi su bili reakcija na vest da je Borislav Milošević postao savetnik generalnog direktora kompanije "Zarubež stroj tehnologije", ćerke firme Ruskih železnica. Ta kompanija bi trebalo da realizuje ruski kredit od 800 miliona dolara namenjen srpskoj železnici.\nSam Milošević je u izjavama govorio da je u tom poslu "samo jedan od šrafčića, sa željom da pomogne svojoj zemlji". Ističući da je "star čovek i da sigurno neće da pravi karijeru", Milošević je rekao i da je, iako "formacijski" na ruskoj strani, lično duboko zainteresovan da "stvar uspe i bude uzajamno korisna i uzajamno efikasna", dodajući da se, ipak, radi o sasvim običnom poslu i da "ne veruje da to nekoga naročito interesuje". Da rutinska vest o postavljenju jednog od bezbroj savetnika u velikoj kompaniji ipak mnoge u Srbiji zainteresuje učinila je činjenica da je Borislav Milošević stariji brat Slobodana Miloševića, bivšeg predsednika SR Jugoslavije i Srbije.\nPREVODILAC: Dok se o Slobodanu Miloševiću zna gotovo svaki detalj, privatni život Borislava Miloševića u javnosti je malo poznat, verovatno i ličnim trudom čoveka koji se bavio osetljivim poslovima i uglavnom se klonio javnosti. Borislav je rođen 1934. godine u Nikšiću. Otac Svetozar i majka Stanislava preselili su se početkom Drugog svetskog rata u Požarevac, gde je 1941. rođen Slobodan. Roditelji su se ubrzo razveli, a otac se vratio u Crnu Goru. Porodične tragedije su pratile Miloševiće. Otac Svetozar se ubio 1962. godine, majka Stanislava počinila je samoubistvo 1972. godine. Ubio se i jedan od ujaka, general Milisav Koljenšić. Borislav Milošević u prvom braku nije imao dece, iz drugog braka ima sina Svetozara.\nŠiroj javnosti Borislav Milošević je postao poznat tek kao "Slobin brat", iako je impresivnu karijeru izgradio mnogo pre nego što je njegov mlađi brat postao "lider svih Srba". To je, doduše, bilo poznato užem krugu ljudi, zbog prirodne diskretnosti poslova kojima se bavio. Počeo je u međunarodnom sektoru Centralnog komiteta SKJ, odakle su se regrutovali kadrovi koji su po ambasadama ostvarivali kontakte sa drugim partijama. Čitava njegova karijera tesno je vezana za Rusiju, gde je sedamdesetih počeo diplomatsku službu. U našim diplomatskim krugovima se, uz priče da ruski jezik govori čak bolje nego srpski, godinama govorkalo i da je čovek KGB-a. Međutim, poznato je da je bio prevodilac Josipu Brozu Titu i tokom osetljivih razgovora sa Brežnjevom u četiri oka, za šta sigurno nije dovoljno samo sjajno znanje jezika, već i neograničeno poverenje obe strane.\nBorislav je diplomatsku karijeru ostvario kao crnogorski kadar. Bio je ambasador Jugoslavije u Alžiru, a u Moskvi je 1998. godine na mestu ambasadora zamenio jednog od živopisnijih likova iz galerije saradnika Slobodana Miloševića, Danila Ž. Markovića. Među našim ljudima u Moskvi se pričalo da je zbog uticaja koji je imao u Moskvi bio važniji od ambasadora i kada u ambasadi nije radio. Posle pada Slobodana Miloševića sa vlasti 5. oktobra 2000, Borislav je još neko vreme ostao ambasador SRJ u Moskvi. Bizarna vest bila je da se poseta Vojislava Koštunice Rusiji krajem oktobra 2000. pripremala bez učešća ambasadora, a da bi se izbegla diplomatska bruka da zvaničnim razgovorima ambasador ne prisustvuje, Borislav je tokom Koštuničine posete Rusiji pozvan u Beograd "na konsultacije". Sa konsultacija se u Moskvu vratio posle odlaska Koštunice, a u Moskvi je ostao da živi i radi i pošto je opozvan sa mesta ambasadora.\nBIZNIS: Diplomatija, biznis i ostali državni poslovi su obično tesno izmešani. Veze iz jedne oblasti korisne su u drugima, u vreme SFRJ mnogi ljudi koji su u diplomatiji obavljali važne funkcije bili su u nekom periodu i na čelu važnih državnih firmi, naročito onih koje su bile okrenute spoljnoj trgovini. Borislav Milošević je bio direktor Intereksporta, tadašnjeg izvoznog giganta.\nMlađan Dinkić je 2007. godine izjavio da je Borislav Milošević 1998. godine od države dobio 700.000 dolara kao proviziju prilikom kupovine dva ukrajinska helikoptera, u kojoj je učestvovala i of-šor kompanija Neokom na Kipru, čiji je vlasnik bio Borislav. Borislav Milošević je oštro demantovao tvrdnje o proviziji, izjavljujući da je u nabavci helikoptera "sve bilo čisto kao suza" i da to može da potvrdi i dokumentacijom, koju je spreman da dostavi sudu. Dodao je i da nije uzeo ni dinara provizije i da su ti poslovi bili "u interesu države". "Meni taj novac nije ni bio potreban. Evo, ja i sada u sedamdesetoj godini aktivno radim, ali ne za vlast u Beogradu, već za svoju državu Srbiju", rekao je tada Milošević u izjavi "Presu".\nNakon što je završio diplomatsku karijeru, posvetio se biznisu, radeći kao savetnik za nekoliko kompanija u Moskvi. Izvori "Vremena" kažu da Borislav Milošević u Rusiji ima nesporan autoritet koji je sticao nezavisno od činjenice da mu je brat bio Slobodan Milošević. U krugu uticajnih Miloševićevih prijatelja su mnogi političari, biznismeni, između ostalih, kažu, i Jevgenij Primakov, bivši predsednik ruske vlade, i Vladimir Jakunjin, predsednik Ruskih državnih železnica, koji je inače sa Milutinom Mrkonjićem u Beogradu potpisao protokol o etapnoj realizaciji ruskog kredita od 800 miliona dolara za srpsku železnicu. Na televizijskim stanicama u Rusiji Milošević često komentariše događaje u Srbiji, a pre nekoliko nedelja, kada su izbili nemiri u Alžiru, govorio je i o događajima u toj zemlji. Ruski državni trgovinsko-ekonomski univerzitet u Moskvi dodelio mu je nedavno počasni doktorat. U jednom intervjuu je izjavio da će ga sigurno sahraniti u Rusiji, da više nema rodbine u Srbiji i da ga mnogo više ljudi poznaje u Rusiji nego u našoj zemlji.\nHAG I BRAT: Dok se Slobodan Milošević tek uspinjao putem klasičnog partijskog aparatčika, Borislav je već bio "neko". Porodični poznanici kažu da je prema Slobodanu imao neku vrstu očinskog stava čak i kada je on već postao predsednik Srbije, ali i da su odnosi među njima dugo bili hladni zbog Slobodanovog braka sa Mirjanom Marković. Tokom devedesetih Borislav je na neki način ušao u Slobodanovu senku, a sudeći po kasnijim događajima, postao je pristalica politike svoga brata. Kao ambasador u Moskvi, posle izbora 24. septembra 2000. godine, kada je bilo očigledno da Savezna izborna komisija ne saopštava rezultate brzinom kojom to čine sve partije, izjavio je da je za zakašnjenje kriv "nedostatak moderne kompjuterske tehnologije".\nOni koji Miloševića privatno poznaju kažu da uglavnom izbegava razgovore o državnim poslovima, i da se od njega ne može ništa čuti o vremenu koje je proveo u "visokoj politici", i u Titovo vreme i kasnije. Ipak, posle pada Slobodana Miloševića Borislav se u javnosti mnogo više oglašavao nego pre toga. Posle hapšenja Slobodana Miloševića i njegovog izručenja Haškom tribunalu, Borislav je u mnogobrojnim izjavama tvrdio da je jedina krivica njegovog brata to što je "zaustavio bombardovanje NATO-a", i da Slobodan "ostaje simbol borbe protiv američke i atlantske globalizacije". Odbacivao je sve optužbe da je Slobodan Milošević zlouopotrebljavao vlast i branio je njegovu politiku na Kosovu, tvrdeći da bi Zapad "morao da prizna da se Slobodan Milošević u stvari borio sa međunarodnim terorizmom". Predlagao je da ruski političari daju garancije Haškom tribunalu za puštanje Slobodana Miloševića na slobodu za vreme njegovog suđenja, tvrdeći da Slobodan "ne želi da traži ili prihvatiti takve garancije od jugoslovenske vlade ili parlamenta". Kritikovao je Haški tribunal, tvrdeći da su optužbe protiv njegovog brata izgrađene na "nagađanjima i političkim zaključcima", da se tribunal finansira iz sumnjivih izvora, koji dolaze iz "fondova UN, Saudijske Arabije, Džordža Soroša". Govorio je i da se protiv Slobodana Miloševića i njegove porodice "preko 10 godina vodi široka klevetnička kampanja koja bukne svaki put uoči nekih važnih događaja".\nČesto se spekuliše da je Borislav svojim uticajem i vezama koje ima u Rusiji obezbedio azil za svoju snahu i bratanca, Mirjanu Marković i Marka Miloševića. On uglavnom odbija da odgovara na bilo kakva novinarska pitanja o Mirjani i Marku, a poznavaoci tvrde da se sa porodicom svog brata viđa veoma retko i da se najčešće čuje sa Marijom, koja živi u Crnoj Gori.\nKada je 11. marta 2006. godine Slobodan Milošević umro u zatvoru u Sheveningenu, Borislav Milošević oporavljao se u Moskvi od operacije na srcu i nije mogao da prisustvuje sahrani. Dok su Mirjana, Marko i Marija po medijima raspravljali o tome gde će Slobodan Milošević biti sahranjen, Borislav je izjavljivao da o mestu sahrane treba da odluče članovi porodice, dodajući da on misli da je "Slobodan sin srpskog naroda i da treba da bude sahranjen u svojoj zemlji".\nU intervjuu TV mreži NBC datom dan po smrti Slobodana Miloševića, izjavio je da punu odgovornost za tu smrt snosi Tribunal zato što je odbio da mu obezbedi adekvatno lečenje. Ponovio je i da njegov brat ne snosi nikakvu krivicu za sve što se desilo u bivšoj Jugoslaviji, da je odgovornost na zapadnim silama koje su želele da tu zemlju razbiju, čemu se njegov brat suprotstavljao.\nSve to je Borislav ponovio i ove godine, na petu godišnjicu smrti svog brata koja je, uz njegovo prisustvo, obeležena u državnoj Dumi u Moskvi. Borislav je tom prilikom rekao: "On nije preminuo, on je ubijen! Njemu nije dopušteno da se leči, ne kažem da su ga zadavili, ugušili jastukom, ili da su mu sipali otrov u čaj, ali je ubijen! Za pet godina njegovog zatočenja nisu izvršili nijedan dostojan pregled, ni krvnih sudova… Nije to nimalo izbledelo, pet godina je prošlo. Pravi zločinci ne mogu da budu kažnjeni jer je takav odnos snaga u svetu. Čak i danas taj tribunal vrši pritisak na Beograd. Jedan od uslova za ulazak u Evropsku uniju je predaja generala Ratka Mladića. Treba se suprotstavljati tom Tribunalu koji je oruđe u rukama svetskih silnika, Amerikanaca, NATO-a i drugih evropskih sila…"\nU izjavama nekim beogradskim listovima Borislav je tvrdio i da "mi treba da budemo nezavisniji, a ne da sledimo samo Zapad", prema kome vodimo "lakejsku politiku". Tvrdio je i da je njegov brat "u političkom smislu gorostas", i da "njegov duh i danas lebdi nad Srbijom", da je danas veća nezaposlenost nego u vreme kada je njegov brat bio na vlasti, da su penzioneri vrlo ugroženi, da je državni dug sada veći nego kada je svrgnut Slobodan Milošević...\nBorislav Milošević se povremeno oglašavao komentarišući i druge političke teme. U vreme referenduma o nezavisnosti Crne Gore 2006. godine, u izjavi za "Jutarnji list" iz Moskve rekao je da "treba podržati odluku građana Crne Gore na referendumu i trezveno gledati na stvari". U intervjuu američkoj agenciji AP 2008. godine odbacio je tvrdnje da je otcepljenje Kosova posledica vladavine njegovog brata. "Srpske vlasti su najavile da će upotrebiti samo miroljubive mere i da neće pribegavati sili. Ali ja lično verujem da su sve mere legitimne i da je upotreba vojne sile legitimna", rekao je tada Milošević. Založio se tada za podelu Kosova i upozorio da će deklaracija o proglašenju nezavisnosti Kosova pogoršati odnose zapadnih zemalja sa Srbijom i izazvati nestabilnost ne samo u Srbiji, već i u regionu. "Jedino što će da se desi je to da će se Evropa od sad bolje snabdevati heroinom", rekao je Milošević. Srpska radikalna stranka je krajem 2010. saopštila i da je u Državnoj dumi Ruske Federacije osnovan Komitet za zaštitu ljudskih prava lidera radikala Vojislava Šešelja, i da je jedan od članova tog komiteta Borislav Milošević.\nPoznanici Borislava Miloševića navode da se on od Slobodana po mnogo čemu razlikovao, ne samo fizički. Izuzetno ga zanima kultura, kao mlad je prevodio Bodlera sa francuskog, bio je sjajan poznavalac umetnosti SSSR. Veoma voli pozorište, dok je za pokojnog Slobodana Miloševića bilo poznato da je u pozorište nije gotovo nikada ušao. Pisac Ivan Ivanji kaže da je sa Borislavom Miloševićem 1975. godine u Helsinkiju, za vreme prve konferencije KEBS-a, po knjižarama tragao za ruskim knjigama, i da je Milošević posebno bio zainteresovan za izdanja ruskog "samizdata", koje nije mogao da pronađe u Moskvi.\nDa ne nosi prezime Milošević, Borislav bi kroz sve što se u Jugoslaviji i posle nje dešavalo verovatno prošao kao jedna od široj javnosti manje-više nevidljivih ličnosti iz diplomatsko-poslovne zone. Većina ljudi iz tog sveta je, koristeći stečena iskustva i veze, iz socijalizma koji ih je iznedrio spretno preplovila u kapitalizam, i nastavila da se bavi biznisom, ko na Zapadu, ko na Istoku. Borislav Milošević jeste deo te priče, i u Rusiji verovatno mnogo manje znači činjenica da je brat pokojnog predsednika Srbije od drugih stvari koje je u toj zemlji poslednjih decenija učinio. U Srbiji će ipak svaku vest o poslovima u kojima učestvuje pratiti i odrednica "stariji brat Slobodana Miloševića". To je verovatno posledica i toga što čovek koji je imao karijeru i mnogo pre nego što se njegov brat popeo na vlast, čovek koga oni koji ga znaju opisuju kao inteligentnog i odlično obrazovanog, za sve što se devedesetih dešavalo krivi druge i brani neodbranjivo. U to neodbranjivo spada i ćutanje o ubistvu Ivana Stambolića, za koga kažu da je obojici braće bio blizak prijatelj, kao i o mnogim drugim zločinima koji su obeležili olovne godine vlasti Slobodana Miloševića.


Dačić i El Daheri o saradnji Srbije i UAE\nMinistar je izneo da niz do sada potpisanih bilateralnih sporazuma predstavlja važan pravni okvir za dalji razvoj međusobnih odnosa, u očekivanju skore finalizacije i potpisivanja novih.\nTakđe je izneo i da očekuje pozitivan odgovor Emirata na jednostrano ukinute vize Srbije.\nŠef srpske diplomatije istakao je "izuzetno srdačnu komunikaciju lidera dve zemlje, kao i susrete sa svojim homologom, čija se poseta Srbiji očekuje". Obavestio je da je u postupku imenovanje ambasadora Srbije u Emiratima i da je reč o iskusnom diplomati, uz uverenje da će njegovo skoro stupanje na dužnost dati značajan doprinos daljem unapređenju kako bilateralne, tako i multilateralne saradnje sa Emiratima.\nAmbasador El Daheri, zahvalivši se ministru Dačiću na prijemu, istakao je želju i spremnost njegove zemlje da sa Republikom Srbijom gradi izuzetne bilateralne odnose, što se, između ostalog, manifestuje i kroz odobreni zajam Srbiji uz minimalni interes i posebne olakšice. Ambasador je ukazao na strateško partnerstvo između dve zemlje, kojim je osnovana nova kompanije "Er Srbija". Izneo je da će njegova misija biti posvećena jačanju sveukupne bilateralne saradnje, koja, bez obzira na geografsku udaljenost, ide u pravcu ostvarenja zajedničke vizije u interesu dve zemlje.\nOn je zahvalio diplomatskim predstavnicima Srbije u Abu Dabiju, pozitivno ocenivši njihov rad i aktivnosti. Izneo je da su Emirati imenovali Sultana Džabera, državnog ministra, za kopredsednika Mešovitog komiteta za ekonomsku saradnju sa Republikom Srbijom, te da se u tom smislu očekuje imenovanje kopredsednika Mešovitog komiteta sa naše strane. Ambasador El Daheri je izneo da je pitanje recipročnog ukidanje viza već razmatrano u Emiratima i da možemo očekivati pozitivan odgovor, saopšteno je iz MSP.\nMojsilović: Vojska Srbije spremna da odgovori svim izazovima i rizicima 29\nGuteres sa zabrinutošću primio vest o vojsci Kosova 15


Noć istraživača po treći put u Srbiji\nBeograd, Novi Sad, Niš i Zrenjanin u istoj noći, 28. septembra, predstaviće posao istraživača u drugačijem svetlu.\nNoć istraživača, događaj koji na inicijativu Evropske unije treću godinu za redom afirmiše nauku i istraživače i podstiče mlade na istraživačko-naučnu karijeru, održava se svakog četvrtog petka u septembru čirom Evrope još od 2005. godine. Prošle godine održana je istovremeno u 33 evropske države i 200 gradova.\nKoncept Noći is\ntraživača jeste „drugačiji izlazak petkom uveče“. Neformalna atmosfera, filmovi, muzika i događaji pod vedrim nebom kao najbolji način da se istraživački poziv iz strogih, akademskih klupa preseli u naše svakodnevno okruženje.\nU Novom Sadu na Tr\ngu slobode, niz eksperimenata će biti organizovano tako da prolazeći krozmetafore različitih faza zaljubljivanja (prvi susret, prvi poljubac, prvi izlazak itd) predstave oblasti: energija i okruženje, inovacije i ideje, zdravlje i bezbednost, hrana i voda. Eksperimenti će vam pokazati koje su to suprotnosti koje se privlace, kako vam Sunce pomaže da se zaljubite, kako da pomognete kućnim ljubimcima kada se razbole i jos mnogo toga.\nPosebna atrakcija će biti takmičenje u proizvodnji električne energije koristeći bicikle i „ljudski pogon“. Ideja je da centar Novog Sada tokom večeri 28. septembra postane prava elektrana na ljudski pogon i da se posetiocima omogući da vide koliko električne energije mogu napraviti tokom jednog sata vožnje „bicikla“ i za šta se ta količina energije može iskoristiti.\nSvi programi su besplatni i odigravaće se u petak, 28. septembra, od 17 do 24h.\nViše informacija potražite na www.nocistrazivaca.rs Autor: M.B.


Počeo VI festival “Convivium Musicum” | Ritam Grada - vesti Kragujevac\nPočeo VI festival “Convivium Musicum”\nŠesti Internacionalni festival kamerne muzike “Convivium Musicum” delima čuvenih kompozitora Štrausa i Dvoržaka otvorio je klavirski kvartet “Animato” iz Novog Sada. U Svečanoj sali Prve kragujevačke gimnazije u poznatim melodijama i izvođenju mladih umetnica, publika je uživala nešto više od sat vremena.\nFestival kamerne muzike organizuje Udruženje građana “Convivium Musicum” uz podršku grada Kragujevca. Tokom četiri festivalske večeri od 20 sati u Svečanoj sali Prve kragujevačke gimnazije nastupaće mladi umetnici iz Poljske, Ukrajine i Srbije i u različtim formama, od dua do kvinteta, za kragujevačku publiku izvodiće dela vrhunskih kompozitora.\nPored čuvenih i često izvođenih dela svetskih kompozitora, ansambli će izvoditi ona koja se izvode na svetskim scenama, ali se retko mogu uživo čuti na ovim prostorima.


PROŠLE GODINE IZ BIH IZVEZENO NAORUŽANJE U VRIJEDNOSTI 212 MILIONA KM | Hayat.ba\nPROŠLE GODINE IZ BIH IZVEZENO NAORUŽANJE U VRIJEDNOSTI 212 MILIONA KM\nBosna i Hercegovina je u prošloj godini izvezla naoružanja i municije u vrijednosti od 212,93 miliona KM, kazali su iz Vanjskotrgovinske komore BiH (VTK BiH).\nDodali su da je u 2019. ostvareno povećanje izvoza namjenske industrije za oko četiri posto.\nOdogovarajući na pitanje u koje države smo najviše izvozili, iz VTK su nam kazali da je iz BiH najviše izvezeno u Saudijsku Arabiju (33,89%), Egipat (27,10%), Afganistan (5,73%), Tursku (4,54%), Maroko (3,95%), UAE (3,04%), piše Radiosarajevo.\n„Kao i do sada najviše se izvozi municija za vojno oružje, revolvere i pištolje i ta kategorija čini 90 posto izvoznog programa. Preostalih 10 posto čine dijelovi za revolvere i pištolje, te artiljerijsko oružje“, pojasnili su.\nNa naše pitanje o značaju izvoza nenamjenske industrije, iz VTK BiH kažu da izvoz cijele namjenske industrije BiH „nosi“ manje od deset kompanija, što čini ove rezultate izuzetnim.\n„Činjenica da su proizvodi namjenske industrije BiH plasirani u skoro 50 zemalja i na svim kontinentima, govori da je ova industrija u velikom stepenu izvozno orijentisana i da je svako tržište važno i interesantno“, ističu.\nDodaju da pored povećane potražnje na svjetskom tržištu dobrim rezultatima ujedno su doprinijeli i poboljšani uslovi poslovanja na domaćem tržištu, kroz dobru saradnju nadležnih institucija sa privredom.\n„Međutim za ozbiljnu modernizaciju i razvoj namjenske industrije BiH su potrebne investicije u istraživanje i ravoj, zatim stručni kadar koji je tehnološki opremljen. Bez ozbiljnog ulaganja u naučno istraživačke projekte nijedna, a posebno ova tehnološki zahtjevna oblast ne može učiniti nosiocem ekonomskog razvoja bez obzira na njen potencijal“, zaključili su iz Vanjskotrgovinske komore BiH.


Pike: "Želim da Real stalno gubi utakmice" - Sportske.net\nPike: "Želim da Real stalno gubi utakmice"\nFudbaler Barselone Đerar Pike izjavio je danas da želi da Real Madrid stalno gubi utakmice i dodao da se neće povući iz reprezentacije Španije posle kritika navijača.\nPike neće da se menja: "Madridu želim sve najgore!"Pike neće da se menja: "Madridu želim sve najgore!"Parižani, hoćete Ronalda? MOŽE!Slučaj De Hea: Perez ima 'dokaz', Junajted je kriv!Zbog čega Juve drhti kada se pomene Real?\nPikeu su domaći navijači zviždali na subotnjoj utakmici protiv Slovačke u Ovijedu, u kvalifikacijama za Evropsko prvenstvo, a tako je bilo i na prethodnim utakmicama Španije.\n"Poslednja stvar koju ću da uradim je da napustim državni tim. Neću se promeniti ni po pitanju rivaliteta klubova. Uvek želim da Real Madridu ide loše", rekao je Pike, preneli su britanski mediji.\nPrijateljska utakmica Španije i Engleske trebalo je da se igra 13. novembra na stadionu Reala Santjago Bernabeu, a španski mediji spekulisali su da će se taj duel igrati u Alikanteu jer je Savez zabrinut da će Pike izazvati negativne reakcije navijača.\nPike je u junu sarkastično čestitao kolumbijskom reperu Kevinu Roldanu što je učestvovao u Barseloninom uspesima prošle sezone.\nRoldan je na društvenim mrežama objavio fotografije fudbalera Reala kako se zabavljaju i proslavljaju 30. rođendan Kristijana Ronalda, samo nekoliko sati posle poraza od gradskog rivala Atletiko Madrida od 0:4. Mediji i navijači su zbog toga stalno kritikovali fudbalere Reala, koji nisu osvojili nijedan trofej u sezoni.\nBarselona je prošle sezone osvojila prvenstvo, Kup kralja i Ligu šampiona.\n"Ne žalim zbog stvari koje sam rekao i to bih ponovio još hiljadu puta. Ja sam takav, želim da Real stalno gubi. To je sportsko rivalstvo koje je uvek postojalo u Španiji", rekao je Pike.


Amonijum bogate momke u na četiri ubrzanom - vijesti - Kingzhou Huashun za proizvodnju robe Co., Ltd\nPoslednjih godina, amonijum sulphate industrije u Kini se brzo razvija. Prema nepotpune statistici, 2013 coking industriji, caprolactam, vlast ukupni amonijak proces desulfurization i amonijum sulfat proizvodnja dostigla su više od 6 miliona tona, više od 48% prethodne godine. Kao izlazni nastavlja da se proširi, i tempo transformacije i nadogradnju, amonijum sulphate industrija trenutno ima četiri karakteristike, ušla je kvaliteta brz rast, brz rast proizvodnje, prenos brzo zone, cirkulacije "4" programa.\nSinhua naucio iz Kine coking industrijske asocijacije, amonijum sulfat je uglavnom od coking preduzeća u Kini u prethodnih godina pre 2012 godine, 50% procenata ukupne proizvodnje. Relativno niskog kvaliteta svojih proizvoda, neki proizvod, čak i sa loše mirisa, boja koncept, sadržaja i nisko, đubrivo aplikacije, patim i ima određeni uticaj na izvoz. Bolje da ocenim caprolactam amonijum sulfat koji se izvozi i kvalitetne aplikacije u centru pažnje i profitne marže za proizvode kolu ima pukotinu.\nPod uticajem ovog, lokalni coking preduzeća da bi se zadovoljile potrebe tržišta, povećava se intenzitet istraživanja i razvoja i konstantno radimo na poboljšanju naš tehnološki nivo. Sada koke preduzeća Shandong, Hebei i drugim napredak tehnike, kvaliteta proizvoda povećao se značajno i izvoz je počeo da se poveća. Pored toga, poslednjih godina sa povećanjem od novog projekta caprolactam, proizvod amonijum sulphate proizvodnje je takođe bio znatno povećana.\nRast proizvodnje brzo\nPrema statističkim podacima udruženja industrije nitrogenous đubriva u Kini pokazuju da je u 2009 godini, amonijum sulphate proizvodnje i kapacitetom od 3 miliona tona, 2,8 miliona tona, odnosno. U 2013 godini, nacionalnog proizvoda od više od 6 miliona tona amonijum sulfat, uglavnom iz kokain, caprolactam, napajanje amonijak desulphurization i hemijski otpadnih voda industrije, daje povećanje od 114% tokom 4 godine, proizvodnja i prodaja ubrzano raste.\n"Zbog prodaje status caprolactam je vrlo dobro, i većina uvoz caprolactam u Kini, pre nekoliko godina država podržava kako bi ispunila domaće potražnje, proizvođači su aktivno projekta proširenja." Ekspert za industriju novinarima.\nNovinari saznali preko enterprise istragu pre 2013, zauzimaju domaće proizvodnje od 80% amonijum sulfat Kokere, caprolactam od dva glavna industrija, uglavnom na jugu. Ubrzani proces izrade severozapadne Kine, severozapadno od amonijum sulfat prenijeti sve veći trend.\nPrema izveštajima, zbog glavne proizvodne oblasti Južne Afrike za proizvodnju amonijum sulfat fabrike sirovina, zaliha sirovina i transport povoljniji, u zavisnosti od veličine o jedinstvenoj zemlji složeni gnojivo i za proizvodnju poljima, formiranja zaliha-proizvodnja-prodaje (uključujući izvoz) dugom lancu.\nDolazim međunarodne hexigten od unutrasnjeg Mongoliji ugalj-gas ograničenom odgovornošću kompanije amonijum sulfat predstavio direktor prodaje Liu Jie, je sada dovršeno ili u okviru izgradnje projekta buduće proizvodnja amonijum sulfat je velik, veći deo projekta sa godišnja proizvodnja 400 000 tona ili više, s obzirom na ograničenja, logistike i transporta, kompanije pomažu izgradnju železnički transport kanal. Proizvodnja posebno u Xinjiangu amonijum sulfata koncentracije ili distribuciju baza posvećena razvoju, po pruzi i autoputu transport do East Kine, centralne Kine i portova za brze. Bliže luci poslovne, zgrada parne, brodski transport, kombinovanom transportu šare evoluirala, ne samo da smanjite troškove logistike, je da bi dosegao brz ritam cirkulacije logistike fondacije.\nPar: Amonijum sulfat: Tri dobro mogu da raznesem grejanje industriju?\nSledeći: Poslovni klub: amonijum sulfat u nedelju dana Analiza tržišta (2.1-2.5)


Predstavnici Republike Srpske bojkotuju zajedničke institucije BiH /video/ - Sputnjik Srbija\n10:16 09 Avgust 2020\nPredstavnici Republike Srpske bojkotuju zajedničke institucije BiH /video/\n12:52 12.02.2020 (osveženo 13:48 12.02.2020) Preuzmite kraći link\nNakon sastanka zvaničnika Republike Srpske, predstavnika Srpske u institucijama BiH i lidera parlamentarnih političkih partija u Republici Srpskoj, Cvijanovićeva je rekla da je to prvi zaključak sastanka.\nPredstavnici Srpske obustavljaju učešće u odlučivanju na nivou BiH dok se ne donese novi zakon o Ustavnom sudu BiH, u kojem neće biti stranih sudija u tom sudu.\nDrugi zaključak je da će biti zatraženo održavanje hitne sednice Narodne skupštine Republike Srpske.\nPredsednica Srpske je rekla da su oba zaključka donesena jednoglasno.\n„Želeli smo da čujemo mišljenje zvaničnika Republike Srpske, predstavnika Srpske u institucijama BiH, kao i lidera parlamentarnih političkih partija u Republici, te smo postigli saglasnost i doneli dva zaključka“, navela je Cvijanovićeva, prenela je RTRS.\nSrpski član Predsedništva BiH Milorad Dodik najavio je da će u ponedeljak, 17. februara biti održana posebna sednica Narodne skupštine RS, na čijem dnevnom redu će se naći odluke Ustavnog suda BiH.\n„Ako do tada problem ne bude rešen, povući će se srpske sudije iz Ustavnog suda BiH“, rekao je Dodik za Alternativnu tv.\nUstavni Sud BiH, bojkot, Bosna i Hercegovina, Republika Srpska\n09/08 09:09 Američki piloti krenuli su u agresiju na Srbiju i iznad Jadrana sreli čudne svetleće kugle /video/


Izložba radova polaznika Škole crtanja i slikanja za decu i odrasle -\nRadovi 47 polaznika - dece, tinejdžera i odraslih.\nU Holu Narodnog muzeja Zrenjanin u petak, 15. juna 2018. godine u 19 sati biće otvorena izložba radova polaznika Škole crtanja i slikanja za decu i odrasle iz Zrenjanina koju vodi diplomirani pedagog Bojana Pisodorov.\nNa izložbi će biti predstavljeni radovi 47 polaznika - dece, tinejdžera i odraslih.\nŠkola crtanja i slikanja za decu i odrasle postoji pet godina i namenjena je deci osnovnoškolskog uzrasta, tinejdžerima i odraslima koji žele da savladaju osnovne crtačke i slikarske tehnike ili usavrše već stečena znanja i uživaju u samom procesu nastajanja slika. Ova izložba, četvrta po redu, obuhvata radove koji su nastali u periodu od septembra 2017. do juna 2018. godine i koji su rađeni u tehnici klasičnog akvarela, suvog pastela, akvarela olovkama, tempere, ulje na platnu.


Beta 11. januara 2019. 14:40\nDržavna televizija je prikazala rover „Jutu 2“, što znači „Zec od žada“, i sondu „Čang’e 4“ na strani Meseca koja je uvek okrenuta od Zemlje.\nFotografije su preko komunikacionog satelita poslate kontrolnom centru u Pekingu ali se ne zna kada su slikane.\n„Sonda, rover i komunikacioni satelit su u stabilnom stanju. Postigli su unapred zadate inženjerske ciljeve i sada ulaze u fazu naučnih istraživanja. Objavljujem da je misija ‘Čang’e 4’, kao deo lunarnog istraživačkog programa ‘Čang’e’, bila uspešna“, rekao je direktor kineske svemirske agencije Žang Kedjian.\nNa poslatim slikama se vidi kamenita površina s oštim ivicama kratera u pozadini, što će biti izazov za odredjivanje budućih trasa za rover, prenela je agencija Sinhua.\nMedju slikama ja i puna panorama od 360 stepeni sklopljena od 80 fotografija koje je sonda uslikala nakon što je izbacila rover na površinu Meseca.\n„Iz panorame možemo videti da je sonda okružena s mnogo manjih kratera, što je zaista uzbudljivo“, rekao je Li Čunlaj, zamenik direktora kineskih opservatorija.\nTakodje, objavljen je i 12-tominutni snimak prizemljenja „Čang’e 4“, načinjen od više od 4.700 fotografija kamere ugradjene u sondu. Vidi se kako sonda prilagodjava visinu leta, brzinu i nagib dok manevriše izbegavajući prepreke na tlu.\nNaučnici se nadaju da će posmatranje kosmosa na niskim frekvencijama tamne strane Meseca, gde su radio-signali sa Zemlje blokirani, pomoći da se sazna više o ranim danima Sunčevog sistema i nastanku prvih zvezda u univerzumu.\nTamna strana Meseca je mnogo puta posmatrana iz Mesečeve orbite ali nikada nije istraživana na površini


RTCG - Radio Televizija Crne Gore - Nacionalni javni servis :: Ekonomija :: VIDEO: Boljitak sa ulaskom stranih investicija\nKRIZA U CRNOJ GORI 09. 02. 2013. 10:44 >> 11:00 3\nVIDEO: Boljitak sa ulaskom stranih investicija\nPolitički direktor DPS-a Tarzan Milošević najavljuje da će krizni porez biti aktuelan do kraja godine, ali promjene na bolje očekuje nakon predsjedničkih izbora. I politički i ekonomski analitičari boljitak očekuju početkom aprila i smatraju da će strane investicije pomoći oporavku zemlje.\nDva i po mjeseca nakon što je premijer Milo Đukanović tražio kovertirane ostavke državnih funkcionera, sektor finansija uz vanjsku politiku, pretrpio je najveće kadrovske promjene.\nEkonomski analitičar Predrag Drecun smatra da je razlog to što se prethodno ministarstvo olako zaduživalo. Direktor DPS-a Tarzan Milošević, međutim, ne misli da je odgovornost za sva zaduživanja bila samo na Katnićevom ministarstvu i dodaje da je za to bila odgovorna cijela vlada Igora Lukšića.\nAnalitičari boljitak očekuju već početkom aprila ulaskom prvih investicija i svježeg novca.\nMilošević obećava promjene na bolje u svim sektorima i na svim nivoima odmah nakon predsjedničkih izbora i najavljuje da će krizni porez biti aktuelan do kraja godine.\nIvana Šebek, Televizija Crne Gore\nOpširnije u prilogu u večerašnjem Dnevniku.